qundao/data-zh-poetry huggingface dataset:
满庭芳
作者：戴琏
朝代：明

竹隐寒烟，菊凝晚露，空阶霜月微明。小窗寂静，四壁响虫声。风细金炉香袅，穿花影、数点飞萤。良夜永，闷无情绪，独坐对长檠。玉人音声断，巫山云锁，洛浦烟横。奈鱼沉雁杳，谁诉衷情。新酒难降旧恨，佳期误、檐鹊无凭。愁人处，更阑酒醒，孤枕梦难成。
牧
作者：戴琏
朝代：明

驱牛下前陂，草深牛自乐。圣代无遗贤，不须长叩角。
送友人
作者：戴琏
朝代：明

相送古城阴，天空江水深。秋风千里道，夜月万家砧。沽酒当淮月，题诗过楚岑。明朝芸馆里，谁复更知心。
送宗兄仕崇还长乐
作者：戴琏
朝代：明

霜前衰柳满官河，日暮寒潮涌漫波。绿酒一尊沙际别，青山万里客中过。江城急杵催寒近，野岸啼猿向晚多。归到故园烦借问，山阴旧俗近如何。
送张序班还京
作者：戴琏
朝代：明

官舍花枝映酒卮，离筵玉管杂青丝。客程后夜知何处，樽酒今朝醉莫辞。雨过江城榕叶暗，月明山路马行迟。谁云吏隐金门下，会见承恩出凤池。
送梁瑾赴春闱
作者：戴琏
朝代：明

江亭日落鹧鸪啼，酒尽沙头惜解携。离思不堪成去住，宦情无那易东西。清秋野戍闻寒角，残月山城听晓鸡。明日思君还北望，暮云烟树晚凄凄。
采莲曲
作者：戴琏
朝代：明

罗袖沾春雾，兰桡荡碧漪。采莲莫折藕，折藕可怜丝。
湘湖
作者：戴琥
朝代：明
体裁：七言律诗

湖上春风雨乍晴，湖中风景最关情。云山掩映尚书墓，石凳萦回霸主城。二十四塘春水足，八千馀顷晚田成。循环导引均施利，石刻先贤有法程。
琅琊眺望
作者：戴璟
朝代：明
体裁：七言律诗

春城极目访奇踪，睥睨连云十二重。郯国垂杨朝系马，虹桥带雨昼飞龙。河声远渡秦淮月，树色清含茂苑钟。楚水吴山凭槛尽，平芜处处绿烟浓。
寄梁平园茂才
作者：戴端
朝代：明

客舍萧萧独坐时，凭谁相与话深知。半窗风雨劳虚梦，万里云霄托后期。宫柳渐匀堤上绿，阁梅空结陇头枝。故人莫讶书来晚，塞北春寒雁到迟。
徂徕夕照
作者：戴经
朝代：明
体裁：七言律诗

徂徕犹种鲁人松，落日苍苍万古风。龙挟云还岩石润，蟾随霞上海天空。也知虎豹潜林外，自喜芝兰满谷中。两眼簿书真俗吏，山灵不语笑吴侬。
书思州察院屋壁
作者：戴缙
朝代：明

官庭松柏杂荆榛，坐见蛮烟满四邻。半壁土城连树杪，数家茅屋俯溪滨。原头牧罢常驱虎，径口樵归始见人。满目荒凉风土恶，停车聊为一沾巾。
使朔北土木道中
作者：戴缙
朝代：明

长驱四牡抵胡天，六月霜威已凛然。野戍晚凉明候火，山城朝雨湿炊烟。千家战马闲从猎，四望烽烟不报边。却忆神龙回辇后，至今耕凿自年年。
和张太守登高韵
作者：戴缙
朝代：明

重阳前一日，携酒访仙家。雨过石桥滑，林幽景物赊。清歌临宝地，剧饮对黄花。独有龙山会，风光可并夸。
咏史
作者：戴缙
朝代：明

直道扶明主，危言忤重权。长沙牢落后，谁为贾生传。
夜泊武昌
作者：戴缙
朝代：明

奉节临湘水，维舟近楚城。月光山犬吠，夜静水禽鸣。恋阙心尤切，思家梦未成。何如访仙侣，投老学长生。
少年行
作者：戴缙
朝代：明

龙脑拂衣香，青春游冶郎。雕弓白羽箭，十发九穿杨。
山居即事
作者：戴缙
朝代：明

山中尘事少，尽日掩柴扉。草盛鹿麋乐，春深笋蕨肥。玄猿乘月叫，白鸟向人飞。林外时惊犬，山童采药归。
挽王大伦博士
作者：戴缙
朝代：明

养德鳙溪上，俄然鵩赋成。闻猿悲贾谊，梦蝶怪庄生。洛社留残稿，香山散旧盟。寂寥庵畔月，无复诵诗声。
楚江旅怀
作者：戴缙
朝代：明

薄暮过潇湘，秋空楚水长。黄芦千里月，红树万山霜。客梦悬双阙，乡心逐五羊。羁情谁与晤，劳者若为伤。
正旦早朝
作者：戴缙
朝代：明

金门初启钥，曙色正朦胧。入仗千官肃，朝元万国同。衣冠承晓露，环佩惹春风。才薄惭无补，名题禁籍中。
毕节妇诗
作者：戴缙
朝代：明

舍死随夫理自然，只因贞节万人传。香名耿耿垂千载，素魄悠悠慰九泉。台榭花开空舞蝶，丘坟月落暗啼鹃。谁知此日逢嘉会，曾见封章达御前。
海珠寺
作者：戴缙
朝代：明

海浮灵岫似珠悬，上有香台锁碧烟。潮上鱼龙当寺跃，风传钟磬隔城连。来游客扣焚香院，出定僧招泛月船。夜静风涛翻殿落，虚疑花雨散诸天。
秋宫怨
作者：戴缙
朝代：明

宴罢迂回玉漏迟，露华湿尽桂花枝。归来独掩长门月，一曲新愁只自知。
赋得子陵钓台送宋都宪归富春
作者：戴缙
朝代：明

严子滩头百尺台，九霄丹凤倦飞回。云消马首诸峰出，雨过桐江一镜开。极目烟波堪笑傲，忘机鸥鹭自徘徊。羊裘慎勿轻披挂，只恐玄纁特地来。
送子素弟授池州节推
作者：戴缙
朝代：明

公车不待诏，捧檄出池阳。树色临官道，蝉声入射堂。看山来九子，约法止三章。别后秋风起，全消六月霜。
送徐翰林掌南院
作者：戴缙
朝代：明

清朝供奉几星霜，还向陪都领艺场。魏阙久推秦博士，南都新迓汉中郎。春风视草天机灿，夜月裁诗翰墨香。况有杜陵忧国思，时时飞梦侍君王。
送江学士东之还蜀
作者：戴缙
朝代：明

仙掌高寒日欲低，宫臣恩赐返巴西。好从紫禁辞金马，闲对青山咏碧鸡。燕峤别时犹雪色，锦城归去有莺啼。知君词赋云霄重，扬马千秋可并齐。
送邵婿侍御还广
作者：戴缙
朝代：明

万里经吴楚，殷勤访阿翁。多情怜逸少，高谊羡梁鸿。别思随流水，归帆趁便风。乡关何日到，篱菊想成丛。
送陆司寇请告还宁波
作者：戴缙
朝代：明

乞得君恩似海深，便从天上解朝簪。鉴湖烟月年来梦，凤阙风云别后心。弼教才猷留汗简，匡时名望重儒林。香山好结耆英社，诗酒何时许共寻。
金台夕照
作者：戴缙
朝代：明

春日台空霸气消，黄金已尽草萧萧。即今盛世兴贤哲，燕市无劳买骏招。
南旺湖
作者：戴耆显
朝代：明
体裁：五言律诗

异代南湖水，犹存大野名。秋风一夕至，芦荻有馀清。荡漾浮堤净，微茫入槛明。时时阴雨里，髣髴鲁诸城。
丁酉除夕效陶体
作者：戴良
朝代：明

亹亹冬春易，悠悠时运倾。一岁只今宵，胡能不心惊。我观寰宇内，谁非爱其生。其生竟几何？倏忽已颓龄。长风向夕起，寒雪没前庭。绿竹且就压，众草岂复青。万事尽如是，何须动中情。儿女方在侧，樽酒亦既盈。今我不为乐，后此欲何成。笑歌东轩下，且遂陶性灵。
三妇艳辞
作者：戴良
朝代：明
体裁：古风

大妇荡湖船，中妇歌《采莲》。小妇独娇态，含羞辞未宣。牵篷掩花面，何处不堪怜？
上天池
作者：戴良
朝代：明
体裁：古风

良游思已惬，胜地喜仍践。笋舆穿竹行，云路盘空转。莲峰见崒嵂，天池睹清浅。石奇斜匝林，径古曲藏藓。踌蹰日已晏，沾洒露犹泫。回驾谅难淹，逸趣叹莫展。理乱良未形，得丧竟谁辨。寄言同怀客，且兹息疲蹇。
中秋无酒
作者：戴良
朝代：明
体裁：古风

彼节忽已易，吾年信难留。含情及玄夜，逝将秉烛游。皎皎明月光，照我城南楼。常时犹足赏，矧乃当素秋。东邻有美酒，饮之袪百忧。客来无由得，虚使时运流。未知明年月，还如此夜不。既虚行乐志，空叹将谁尤。
丹丘先生歌
作者：戴良
朝代：明
体裁：古风

丹丘先生好仙灵，自言手把天地扃。雷公电母听使令，众真狎恰通丁宁。时秋奰屃气不清，海头八月神涛倾。天河咫尺连沧瀛，风雷雨蚀不暂停。云林老臣却膻腥，欲召群仙来降精。奈此淋淫时所丁，海娲岳姥湿辎軿。丹丘先生溘上征，坐驱羽驾逆云行。赤龙胜御青鸟迎，手执芙蓉朝玉京。告道祠官竭精诚，冀陈脩俎灵爽呈。天胡夺是两眼睛，有光不照孤羁情。顷之飙风翩以轻，旗旄毵㲚拥飞旌。口含天语悄无声，为臣特借三日晴。扶桑旸谷晓曜赪，百拜杂沓天路平。丹丘先生下太清，首峨琼弁被玉缨。望中恍惚倏若惊，訇然向我振威狞，曷不从之学长生。
九日感伤
作者：戴良
朝代：明
体裁：七言律诗

常年九日倍悲秋，况在长涂独倚楼。手种白杨何处是，头簪黄菊此生休。悠悠岁月祇添老，靡靡湖山已倦游。只有思亲双泪眼，寒江忍付水东流。
书画舫宴集分得澹字
作者：戴良
朝代：明
体裁：古风

平生学已误，末龄道逾贬。久酣世味醲，益羡朋交淡。座既接簪缨，享复与昌歜。偶会情即亲，未识气已感。惊鳞乐连藻，倦翮媚丛菼。既忝末席欢，不饮吾何敢。
伤李氏妾
作者：戴良
朝代：明

皎皎彼姝子，粲粲美容华。鲜肌映朝日，惠质斗晴葩。借问何从来，生自公侯家。一为箕帚役，敛已绝矜誇。居处辞曩贵，食饮避前奢。柰何九秋霜，竟殒三春花。时时想尔形，抚膺叹以嗟。凉风撼房闼，朗月照帘栊。佳人已冥冥，髣髴睹尔容。入室抚遗迹，茵在惜床空。海阔无回波，叶落岂留蓬。茫茫百年内，私怀谁克从。
伤李氏妾·其一
作者：戴良
朝代：明
体裁：古风

皎皎彼姝子，粲粲美容华。鲜肌映朝日，惠质斗晴葩。借问何从来，生自公侯家。一为箕帚役，敛已绝矜誇。居处辞曩贵，食饮避前奢。柰何九秋霜，竟殒三春花。时时想尔形，抚膺叹以嗟。
伤李氏妾·其二
作者：戴良
朝代：明
体裁：古风

凉风撼房闼，朗月照帘栊。佳人已冥冥，髣髴睹尔容。入室抚遗迹，茵在惜床空。海阔无回波，叶落岂留蓬。茫茫百年内，私怀谁克从。
使客还自建昌
作者：戴良
朝代：明
体裁：古风

埘鸡初戒曙，关吏已开晨。饬徒临迥陌，振楫发长津。四郊盛阴气，千里塞惊尘。艰难将使命，骚屑作行人。时值秋冬交，道经吴楚分。昔出方祃师，今还已归军。威迟良马劳，悽恻仆御勤。王事不可淹，谁知君苦辛。
偶书
作者：戴良
朝代：明
体裁：七言律诗

自从北渡浣纱溪，十载家山入望低。失学已怜元亮子，长斋应愧太常妻。百年世事醯鸡变，一夜乡心谢豹啼。却向归涂望辽鹤，白头和泪写凄迷。
入湖源
作者：戴良
朝代：明
体裁：古风

榜舟渡长浦，搔首望遥山。西界出吴道，东临入越关。到家谅匪远，跋马势不前。怀禄吾岂敢，行路古所难。独有山上云，既出复知还。
凉州行
作者：戴良
朝代：明
体裁：古风

凉州城头闻打鼓，凉州城北尽胡虏。羽书昨夜到西京，胡兵已犯凉州城。凉州兵气若云黑，百万人家皆已没。汉军西出笛声哀，胡骑闻之去复来。年年此地成边土，竟与胡人相间处。胡人有妇能汉音，汉女亦解调胡琴。调胡琴，按胡谱。夫婿从军半生死，美人踏筵尚歌舞。君不见古来边头多战伤，生男岂如生女强。
出游联句
作者：戴良
朝代：明

杪秋划澄霁，游思跃然动。林飙迅而清，川气漾不滃。宿期淩沆瀣，晨集侵瞈矇。趋程指悠邈，屏务遗倥偬。兴挟康乐高，志激孟贲勇。笔床黄帽赍，茶灶苍头捧。放棹闯鹢飞，扬帆接鹓？。始循并县山，寻憩横江陇。午分鱼食踪，暮合龙阜踵。谷烟披幕纱，阶月踏流汞。投院誇旧知，开筵乐新奉。宵嫌坠露繁，曙觉堆岚重。塔访汤师铭，窆谒先公冢。綵岩何嶪岌，雨徵何巃嵷。崖寺步蜿蜒，江槛萦螮蝀。蓝水碧可通，蜀山青忽拥。门羡登龙荣，席矜烹鹤宠。话离忆沈沦，语迹愧荒茸。缨緌已骈集，刀佩亦鞸琫。既观朱扉盛，复瞰清泉涌。两涧耳边来，双峰眉际耸。虞宅址空存，袁墓木已拱。委蛇讶客閒，丛脞笑僧冗。金绳憩宿倦，石林动新竦。大著孕璞玉，贤孙耀圭珙。德迈东家丘，义压吾邦勇。坚留马就絷，强别囚脱拲。竟忘漏艇危，直溯夜潮汹。满覆侔器敧，颠蹶同驾覂。二贤首腾踔，小子继跳踊。江阔水翻翻，云黑天朦朦。甫济胆固慑，决去心益愯。孰书拯溺勋，谁息扶惫？。迹离魑魅惊，身出蛟鼍恐。叩门气始振，即馆语犹恟。儒服渐林立，宾墀竟川壅。争看麟一角，共誉龟五总。吐辞超鲍谢，刮智驾晁董。舫斋窥曩楹，兰室睇今栱。困僮屏屡触，醉侣酒频□。屈伸付蚨蠖，聚散等蠛蠓。归情荡跃鳞，别思眇抽蛹。笔耕期已驶，诗债事尤氄。云庄充昔聩，云林跛初尰。唐生竟神骇，沈子亦听悚。画轴卷入檐，书册收贮笼。磬折向苍茫，矢跃超濛澒。仰视云畔鸢，去逐烟中鹲。到家跳夜厖，入室响寒蛬。后会知何时？余发已种种。
别宋潜溪
作者：戴良
朝代：明
体裁：古风

昨宵郡斋宿，今旦赴行舟。官程不敢违，可使须臾留。掩泣别故交，强颜逐前俦。未尝去乡邑，讵能千里游。金陵古帝乡，雄跨东南州。至今列甲第，烨烨居公侯。冠盖若云拥，车马如川流。厚禄不虚授，高才将见收。如何独多念，去去怀百忧。
剑池送人
作者：戴良
朝代：明
体裁：古风

祖龙南狩年，拔剑当风立。慷慨逞雄心，斫石石为入。耿耿秋水光，棱棱铁花涩。杀气缠蛟螭，腥痕凛原隰。参差世祀移，寂寞威风戢。要离去不顾，湛卢见之泣。英图怅若兹，馀波眇谁挹？茂宰歘骞腾，军容何翕习。仗剑戍三边，斩首当几级。惟国养甲兵，有忾须讨袭。相期献馘归，此地共栖集。
北海郡
作者：戴良
朝代：明
体裁：七言律诗

齐国西行几日程，平原望望怯初行。雨途车过泥藏辙，晴巷马来尘满城。野色北连三晋远，河流东注两淮清。中原土俗古云乐，老我今多万里情。
双剑篇
作者：戴良
朝代：明
体裁：古风

君不见干将冶铁铁不流，镆邪遇之剪指投。赫然鍊成双宝剑，遂匿其阳以阴献。雌雄离隔经几年，一朝飞堕君侯前。乃知神物不虚授，必待英豪始联偶。从今永近君侯身，玉头珠口相鲜新。韬里束来白鹇尾，匣中藏却绿龟鳞。遭时未息干戈事，且为君侯充武备。黑犀中断未为奇，白蛇夜斩方称利。五山精，六金英。也曾埋没豫章城，时时紫气斗间明。占者已知吾国兴，君侯佩之可千龄。
同子充浚仲游北山夜宿觉慈院
作者：戴良
朝代：明
体裁：古风

穷年厌喧嚣，今晨惬游衍。岂伊清旷怀，直为朋知展。指涂阳已升，入谷光未显。涉流既百折，寻山亦千转。停策树频倚，攀林芳屡搴。路夷始出幽，山暝复凌缅。佛庐既栖薄，僧榻聊息偃。地僻心自怡，俗远虑乃遣。明发有佳趣，胜处将历践。
同杨文举提学游虎丘
作者：戴良
朝代：明
体裁：古风

疲荣厌府寺，思閒爱林丘。今晨偶从告，薄言为兹游。舆马出城郭，冠盖集朋俦。寻云共陟岘，吟风同倚楼。池浸剑光冷，石拱讲堂幽。丘虎馀昔势，憨泉溢前流。旧听已咸践，新赏复旁搜。树杪吴岫出，天末楚云浮。睇迥距遥甸，临卑抚平畴。万象固如昨，六龙宁暂留。且兹酌芳醴，相从涤繁忧。岂不念行役，天道良悠悠。
周伯温侍御席上赋
作者：戴良
朝代：明
体裁：古风

淅淅扇晨飙，涂涂散暝霏。翳翳繁阴结，凄凄阳卉腓。开冬感徂物，高会洽音徽。嘉肴荐文理，芳醑献兰卮。列坐侍星弁，骈筵簉绯帷。绮席全当牖，朱帘半隐扉。已酣亭上酌，复玩轩中奇。美话既愉心，丽句更流思。清事古难偶，欢合情所希。及今不为乐，后兹将待谁。但乏琼玖报，虚蒙桃李施。惟祝养生年，黄发以为期。
和沈休文双溪八咏
作者：戴良
朝代：明

登台望秋月，秋月光陆离。晻映西南楼，徘徊东北墀。凝华夺班扇，流辉鉴阮帷。三五晕尚圆，二八形已亏。爰有蓬鬓人，长怀桂殿思。辽城记吟咏，西园忆追随。愿以薄暮景，承君清夜晖。会圃临春风，春风弄新阳。驱烟入间户，卷雾出虚堂。响谷鸟将韵，穿林花度香。逶迤动中闺，骀荡经洞房。逐舞轻靡袖，传歌低绕梁。所悲金玉躯，遂烁佳丽场。时拂孤鸾镜，星鬓视飘扬。秋至悯衰草，衰草遍平陆。方晨露染黄，入夜风销绿。别叶有归声，故蕊无留馥。劲茎坐自摧，寒丛竦如束。彼物既如斯，我年宁不促。已失早生荣，敢冀晚凋福。何当即去兹，纵浪从所欲。寒来悲落桐，桐生在长林。积叶既阿那，攒条复萧森。排云正孤立，乘风忽哀吟。朽壤方有托，急霰非所任。轮囷龙门侧，憔悴峄山岑。不求削成圭，何待裁作琴。菲薄既非材，固无斤斧侵。夕行闻夜鹤，鹤鸣向天池。奇声傅月迥，清思逐风悲。寥寥度霄汉，噭噭伤别离。华亭侣既失，卫轩宠亦衰。卫轩非我顾，华亭尚余思。蟋蟀悟寒候，商羊识阴期。不有慕类心，此情那得知。晨征听晓鸿，鸿飞何处所。随阳弱水岸，违寒长沙渚。冥冥忆霜群，邕邕叫云侣。固将联匹俦，岂惟念羁旅。视夜已昭晰，度声尚悽楚。以之频感触，将何慰艰阻。帛书望不来，谁知我心苦。解佩去朝市，朝市路已迷。敢冀恩私被，但嫌朋好暌。彼谗起青蝇，我行玷白圭。寸心幸能亮，微命不终乖。及今去青琐，何日瞻泰阶。荒服固云忝，是道谅亦迷。安得同志士，三叹写余怀。被褐守山东，山东古于越。州城冒陉岘，岚气屡兴没。剖竹曰有行，思君不能发。指涂期阑暑，下车已凉月。汲黯薄淮阳，子牟恋魏阙。岂伊念川涂，固亦悲朝列。日月傥垂照，犹堪慰寂蔑。
和沈休文双溪八咏·其一
作者：戴良
朝代：明
体裁：古风

登台望秋月，秋月光陆离。晻映西南楼，徘徊东北墀。凝华夺班扇，流辉鉴阮帷。三五晕尚圆，二八形已亏。爰有蓬鬓人，长怀桂殿思。辽城记吟咏，西园忆追随。愿以薄暮景，承君清夜晖。
和沈休文双溪八咏·其七
作者：戴良
朝代：明
体裁：古风

解佩去朝市，朝市路已迷。敢冀恩私被，但嫌朋好暌。彼谗起青蝇，我行玷白圭。寸心幸能亮，微命不终乖。及今去青琐，何日瞻泰阶。荒服固云忝，是道谅亦迷。安得同志士，三叹写余怀。
和沈休文双溪八咏·其三
作者：戴良
朝代：明
体裁：古风

秋至悯衰草，衰草遍平陆。方晨露染黄，入夜风销绿。别叶有归声，故蕊无留馥。劲茎坐自摧，寒丛竦如束。彼物既如斯，我年宁不促。已失早生荣，敢冀晚凋福。何当即去兹，纵浪从所欲。
和沈休文双溪八咏·其二
作者：戴良
朝代：明
体裁：古风

会圃临春风，春风弄新阳。驱烟入间户，卷雾出虚堂。响谷鸟将韵，穿林花度香。逶迤动中闺，骀荡经洞房。逐舞轻靡袖，传歌低绕梁。所悲金玉躯，遂烁佳丽场。时拂孤鸾镜，星鬓视飘扬。
和沈休文双溪八咏·其五
作者：戴良
朝代：明
体裁：古风

夕行闻夜鹤，鹤鸣向天池。奇声傅月迥，清思逐风悲。寥寥度霄汉，噭噭伤别离。华亭侣既失，卫轩宠亦衰。卫轩非我顾，华亭尚余思。蟋蟀悟寒候，商羊识阴期。不有慕类心，此情那得知。
和沈休文双溪八咏·其八
作者：戴良
朝代：明
体裁：古风

被褐守山东，山东古于越。州城冒陉岘，岚气屡兴没。剖竹曰有行，思君不能发。指涂期阑暑，下车已凉月。汲黯薄淮阳，子牟恋魏阙。岂伊念川涂，固亦悲朝列。日月傥垂照，犹堪慰寂蔑。
和沈休文双溪八咏·其六
作者：戴良
朝代：明
体裁：古风

晨征听晓鸿，鸿飞何处所。随阳弱水岸，违寒长沙渚。冥冥忆霜群，邕邕叫云侣。固将联匹俦，岂惟念羁旅。视夜已昭晰，度声尚悽楚。以之频感触，将何慰艰阻。帛书望不来，谁知我心苦。
和沈休文双溪八咏·其四
作者：戴良
朝代：明
体裁：古风

寒来悲落桐，桐生在长林。积叶既阿那，攒条复萧森。排云正孤立，乘风忽哀吟。朽壤方有托，急霰非所任。轮囷龙门侧，憔悴峄山岑。不求削成圭，何待裁作琴。菲薄既非材，固无斤斧侵。
和渊明连雨独饮
作者：戴良
朝代：明
体裁：古风

陶翁固贫士，异患犹不干。公田足种秫，亦且居一官。我无半亩宅，三旬才九餐。况多身外忧，有甚饥与寒。委怀穷櫩下，何以开此颜。清风飒然至，高歌吾掩关。
和渊明饮酒·其一
作者：戴良
朝代：明
体裁：古风

幽兰在浚谷，众卉没其英。清风一吹拂，卓然见高情。万物皆有时，泰至否自倾。蛰雷声久閟，未必先春鸣。有酒且欢酌，何用叹此生。
和陶岁暮答张常侍
作者：戴良
朝代：明
体裁：古风

长蛇惊赴壑，逸骑渴奔泉。岁月亦如是，吾生复何言。容鬓久已衰，矧兹忧虑繁。俯仰念今昔，其能免厥愆。老马犹伏枥，鸟倦尚归山。我来东海上，十载不知还。竟如庭下柏，受此蔓草缠。枝叶日已固，何有挺出年。人生无定在，形迹凭化迁。请弃悠悠谈，有酒且陶然。
和陶渊明拟古九首
作者：戴良
朝代：明

皎皎云间月，濯濯风中柳。一时固云好，相看不坚久。我昔途路中，谈笑得石友。殷勤无与比，常若接杯酒。当其定交心，生死肯余负。一朝临小利，何者为薄厚。平居且尚然，缓急复何有。抚剑从羁役，岁月已一终。借问所经行，非夷亦非戎。中遭世运否，言依盖世雄。尘埃纵满目，肯污西来风。举世嘲我拙，我自安长穷。孤客难为辞，寄意一言中。白日忽已晚，流光薄西隅。老人闭关坐，惨惨意不舒。日月我户牖，天地吾室庐。自非夺元化，此中宁久居。今夕复何夕，凉月满平芜。悠悠望去途，叹息将焉如。我昔年少时，高视隘八荒。惟思涉险道，谁能戒垂堂。南辕与北轨，所历何杳茫。一旦十年后，尽化争战场。岂无英雄士，几人归北邙。抚此重长叹，壮志失轩昂。敛退就衡宇，蹙蹙守一方。往事且弃置，身在亦奚伤。圭玷犹足磨，甑堕不可完。素行有一失，诚负头上冠。孔门诸弟子，贤者是曾颜。超然季孟中，穷达了不关。我尝慕其人，相从叩两端。形影忽不及，咄咄指空弹。取琴置膝上，以之操孤鸾。寸心固云苦，中有千岁寒。天运相寻绎，世道亦如兹。王孙泣路旁，宁似开元时。所以古达人，是心无磷缁。弁髦视轩冕，草泽去不疑。西方有一士，与世亦久辞。介然守穷独，富贵非所思。岂不瘁且艰，道胜心靡欺。恨无史氏笔，为君振耀之。谁是知音者，请试弦吾诗。劝君勿沉忧，沉忧损天和。尊中有美酒，胡不饮且歌。我观此身世，变幻一何多。无相亦无坏，信若空中花。戚戚以终老，君今其奈何。故国日已久，朝暮但神游。谁谓相去远，夙昔隘九州。此计一云失，坐见岁月流。岁月未足惜，恐遂忘首丘。在昔七人者，抱节去衰周。不遇鲁中叟，履迹将安求。墙头有丛菊，粲粲谁复采。蹉跎岁年晚，香色日以改。我欲一往问，渺渺阻烟海。遥知霜霰繁，茎叶不余待。亦既轻去国，已矣今何悔。
和陶渊明拟古九首·其一
作者：戴良
朝代：明
体裁：古风

皎皎云间月，濯濯风中柳。一时固云好，相看不坚久。我昔途路中，谈笑得石友。殷勤无与比，常若接杯酒。当其定交心，生死肯余负。一朝临小利，何者为薄厚。平居且尚然，缓急复何有。
和陶渊明拟古九首·其七
作者：戴良
朝代：明
体裁：古风

劝君勿沉忧，沉忧损天和。尊中有美酒，胡不饮且歌。我观此身世，变幻一何多。无相亦无坏，信若空中花。戚戚以终老，君今其奈何。
和陶渊明拟古九首·其三
作者：戴良
朝代：明
体裁：古风

白日忽已晚，流光薄西隅。老人闭关坐，惨惨意不舒。日月我户牖，天地吾室庐。自非夺元化，此中宁久居。今夕复何夕，凉月满平芜。悠悠望去途，叹息将焉如。
和陶渊明拟古九首·其九
作者：戴良
朝代：明
体裁：古风

墙头有丛菊，粲粲谁复采。蹉跎岁年晚，香色日以改。我欲一往问，渺渺阻烟海。遥知霜霰繁，茎叶不余待。亦既轻去国，已矣今何悔。
和陶渊明拟古九首·其二
作者：戴良
朝代：明
体裁：古风

抚剑从羁役，岁月已一终。借问所经行，非夷亦非戎。中遭世运否，言依盖世雄。尘埃纵满目，肯污西来风。举世嘲我拙，我自安长穷。孤客难为辞，寄意一言中。
和陶渊明拟古九首·其五
作者：戴良
朝代：明
体裁：古风

圭玷犹足磨，甑堕不可完。素行有一失，诚负头上冠。孔门诸弟子，贤者是曾颜。超然季孟中，穷达了不关。我尝慕其人，相从叩两端。形影忽不及，咄咄指空弹。取琴置膝上，以之操孤鸾。寸心固云苦，中有千岁寒。
和陶渊明拟古九首·其八
作者：戴良
朝代：明
体裁：古风

故国日已久，朝暮但神游。谁谓相去远，夙昔隘九州。此计一云失，坐见岁月流。岁月未足惜，恐遂忘首丘。在昔七人者，抱节去衰周。不遇鲁中叟，履迹将安求。
和陶渊明拟古九首·其六
作者：戴良
朝代：明
体裁：古风

天运相寻绎，世道亦如兹。王孙泣路旁，宁似开元时。所以古达人，是心无磷缁。弁髦视轩冕，草泽去不疑。西方有一士，与世亦久辞。介然守穷独，富贵非所思。岂不瘁且艰，道胜心靡欺。恨无史氏笔，为君振耀之。谁是知音者，请试弦吾诗。
和陶渊明拟古九首·其四
作者：戴良
朝代：明
体裁：古风

我昔年少时，高视隘八荒。惟思涉险道，谁能戒垂堂。南辕与北轨，所历何杳茫。一旦十年后，尽化争战场。岂无英雄士，几人归北邙。抚此重长叹，壮志失轩昂。敛退就衡宇，蹙蹙守一方。往事且弃置，身在亦奚伤。
和陶渊明杂诗·其五
作者：戴良
朝代：明
体裁：古风

秦灰未遽冷，于古何所稽。前行有衢路，往往变岩崖。我来一问津，感叹伤人怀。是道在天地，大可六合弥。诸儒拾煨烬，破裂日愈离。遂令高世才，放荡莫控羁。时无洛中叟，此事谅终亏。
和陶渊明杂诗·其四
作者：戴良
朝代：明
体裁：古风

天地有常运，阴阳无定端。夏虫时不永，安睹岁月迁。嗟我在世中，倏忽已华颠。何能得仙诀，拾取朝霞餐。蓬莱去此近，欲往无由缘。从今弃诸事，尽付悟真篇。
和陶渊明杂诗·其四
作者：戴良
朝代：明

天地有常运，阴阳无定端。夏虫时不永，安睹岁月迁。嗟我在世中，倏忽已华颠。何能得仙诀，拾取朝霞餐。蓬莱去此近，欲往无由缘。从今弃诸事，尽付悟真篇。秦灰未遽冷，于古何所稽。前行有衢路，往往变岩崖。我来一问津，感叹伤人怀。是道在天地，大可六合弥。诸儒拾煨烬，破裂日愈离。遂令高世才，放荡莫控羁。时无洛中叟，此事谅终亏。
和陶渊明杂诗（六首。以下《越游稿》）
作者：戴良
朝代：明

大钧播万类，飘忽如风尘。为物在世中，倏焉成我身。弟兄与妻子，于前定何亲。生同屋室处，死与丘山邻。彼苍无私力，宵尽已复晨。独有路旁堠，长阅往来人。忆昔客吴山，门对万松岭。松下日行游，况值长春景。朅来卧穷海，时秋枕席冷。还同泣露蛩，唧唧吊宵永。岂无栖泊处，寄此形与影。行矣临逝川，前途无由骋。以之怀往年，一念讵能静。羲驭不肯迟，荣悴讵可量。举头望穹昊，日月已宿房。陨霜凋众类，惨惨未渠央。李梅忽冬实，又复值愆阳。物化苟如此，只乱我中肠。我无猛烈心，出处每犹豫。或同燕雀栖，或逐枭鸾翥。向焉固非就，今者孰为去。去就本一途，何用独多虑。但虑末代下，事事古不如。从今便束装，移入醉乡住。醉乡固云乐，犹是生灭处。何当乘物化，无喜亦无惧。东汉有两士，幼安与程喜。爰得交友心，知音乃余事。伯牙绝其弦，岂亦会斯意。如何百代下，不与昔人值。涉江采芳馨，颓波正奔驶。四顾无寄者，三嗅复弃置。朝耕谷口田，暮采陌上桑。岁晚望有收，嗟哉成秕糠。白头去逐食，所谋惟稻粱。嗷嗷天海际，何异雁随阳。昨宵得奇梦，可喜复可伤。为言东海上，却粒有其方。早晚西王母，酌以瑶池觞。
和陶渊明杂诗（六首。以下《越游稿》）·其一
作者：戴良
朝代：明
体裁：古风

大钧播万类，飘忽如风尘。为物在世中，倏焉成我身。弟兄与妻子，于前定何亲。生同屋室处，死与丘山邻。彼苍无私力，宵尽已复晨。独有路旁堠，长阅往来人。
和陶渊明杂诗（六首。以下《越游稿》）·其三
作者：戴良
朝代：明
体裁：古风

羲驭不肯迟，荣悴讵可量。举头望穹昊，日月已宿房。陨霜凋众类，惨惨未渠央。李梅忽冬实，又复值愆阳。物化苟如此，只乱我中肠。
和陶渊明杂诗（六首。以下《越游稿》）·其二
作者：戴良
朝代：明
体裁：古风

忆昔客吴山，门对万松岭。松下日行游，况值长春景。朅来卧穷海，时秋枕席冷。还同泣露蛩，唧唧吊宵永。岂无栖泊处，寄此形与影。行矣临逝川，前途无由骋。以之怀往年，一念讵能静。
和陶渊明杂诗（六首。以下《越游稿》）·其五
作者：戴良
朝代：明
体裁：古风

东汉有两士，幼安与程喜。爰得交友心，知音乃余事。伯牙绝其弦，岂亦会斯意。如何百代下，不与昔人值。涉江采芳馨，颓波正奔驶。四顾无寄者，三嗅复弃置。
和陶渊明杂诗（六首。以下《越游稿》）·其六
作者：戴良
朝代：明
体裁：古风

朝耕谷口田，暮采陌上桑。岁晚望有收，嗟哉成秕糠。白头去逐食，所谋惟稻粱。嗷嗷天海际，何异雁随阳。昨宵得奇梦，可喜复可伤。为言东海上，却粒有其方。早晚西王母，酌以瑶池觞。
和陶渊明杂诗（六首。以下《越游稿》）·其四
作者：戴良
朝代：明
体裁：古风

我无猛烈心，出处每犹豫。或同燕雀栖，或逐枭鸾翥。向焉固非就，今者孰为去。去就本一途，何用独多虑。但虑末代下，事事古不如。从今便束装，移入醉乡住。醉乡固云乐，犹是生灭处。何当乘物化，无喜亦无惧。
和陶渊明连雨独饮（并序）
作者：戴良
朝代：明
体裁：古风

平生不解醉，来饮辄颓然。近赖好事人，置我嵇阮间。一酌忧尽忘，数斟思已仙。似同曾点辈，舞此风雩天。人道何所本，乃在羲皇先。如何末代下，莫挽淳风还。淫雨动连月，此日复何年。履运有深怀，酒至已忘言。
和陶渊明饮酒二十首
作者：戴良
朝代：明

今晨风日美，吾行欲何之？平生慕陶公，得似斜川时。此身已如寄，无为待来兹。况多载酒人，任意复奚疑。山颠与水裔，一觞欢共持。渊明旷达士，未及至人情。有田惟种秫，似为酒中名。过饮多患害，曷足称养生。此生如聚沫，忽忽风浪惊。沈醉固无益，不醉亦何成。昔出非好荣，今处非避喧。中行有前训，恐遂堕一偏。商于四老人，遗之在西山。朝歌《紫芝》去，暮逐白云还。当其扶汉储，亦复吐一言。我卜山中居，柴门林际开。湖光并野色，一一入吾怀。勿言此居好，殆与素心乖。越鸟当北翔，夜夜思南栖。蛟龙去窟宅，常怀蛰其泥。此土固云乐，我事寡所谐。惟于酣醉中，归路了不迷。时时沃以酒，吾驾亦忘回。悠悠从羁役，故里限东隅。风波岂不恶，游子念归涂。朝随一帆逝，暮逐一马驱。如何十舍近，翻胜千里馀。在世俱是客，且此葺吾居。世间有真乐，除是醉中境。可能得美酒，一醉不复醒。陶生久已没，此意竟谁领。东坡与子由，当是出囊颖。和陶三四诗，粲粲夜光炳。里中有一士，爱客情亦至。平生不解饮，而独容我醉。我亦高其风，往还日几次。尔汝且两忘，何知外物贵。尚惧数见疏，澹中自多味。大男逾弱冠，初尝传一经。小男年十三，玉骨早已成。亦有两女子，家事幼所更。女解事舅姑，男可了门庭。悉如黄口雏，未食已先鸣。此日不在眼，何以慰吾情。栖栖徒旅中，美酒不常得。偶得弗为饮，人将嘲我惑。天运恒往还，人道有通塞。伊洛与瀍涧，几度吊亡国。酒至且尽觞，馀事付默默。结交数丈夫，有仕有不仕。静躁固异姿，出处尽忘己。此志不获同，而我独多耻。先师有遗训，处仁在择里。怀此颇有年，兹行始堪纪。四海皆兄弟，可止便须止。酣歌尽百载，古道端足恃。陶翁种五柳，萧散本天真。刘生荷一锸，似亦返其淳。步兵哭涂穷，诗思日以新。子云草《太玄》，亦复赋《剧秦》。四士今何在？贤愚同一尘。当时不痛饮，为事亦徒勤。我生百代下，颇与四士亲。遥遥涉其涯，敛然一问津。但惧翻醉墨，污此衣与巾。君其恕狂谬，我岂独醒人。
和陶渊明饮酒二十首·其一
作者：戴良
朝代：明
体裁：古风

今晨风日美，吾行欲何之？平生慕陶公，得似斜川时。此身已如寄，无为待来兹。况多载酒人，任意复奚疑。山颠与水裔，一觞欢共持。
和陶渊明饮酒二十首·其七
作者：戴良
朝代：明
体裁：古风

里中有一士，爱客情亦至。平生不解饮，而独容我醉。我亦高其风，往还日几次。尔汝且两忘，何知外物贵。尚惧数见疏，澹中自多味。
和陶渊明饮酒二十首·其三
作者：戴良
朝代：明
体裁：古风

昔出非好荣，今处非避喧。中行有前训，恐遂堕一偏。商于四老人，遗之在西山。朝歌《紫芝》去，暮逐白云还。当其扶汉储，亦复吐一言。
和陶渊明饮酒二十首·其九
作者：戴良
朝代：明
体裁：古风

栖栖徒旅中，美酒不常得。偶得弗为饮，人将嘲我惑。天运恒往还，人道有通塞。伊洛与瀍涧，几度吊亡国。酒至且尽觞，馀事付默默。
和陶渊明饮酒二十首·其二
作者：戴良
朝代：明
体裁：古风

渊明旷达士，未及至人情。有田惟种秫，似为酒中名。过饮多患害，曷足称养生。此生如聚沫，忽忽风浪惊。沈醉固无益，不醉亦何成。
和陶渊明饮酒二十首·其五
作者：戴良
朝代：明
体裁：古风

悠悠从羁役，故里限东隅。风波岂不恶，游子念归涂。朝随一帆逝，暮逐一马驱。如何十舍近，翻胜千里馀。在世俱是客，且此葺吾居。
和陶渊明饮酒二十首·其八
作者：戴良
朝代：明
体裁：古风

大男逾弱冠，初尝传一经。小男年十三，玉骨早已成。亦有两女子，家事幼所更。女解事舅姑，男可了门庭。悉如黄口雏，未食已先鸣。此日不在眼，何以慰吾情。
和陶渊明饮酒二十首·其六
作者：戴良
朝代：明
体裁：古风

世间有真乐，除是醉中境。可能得美酒，一醉不复醒。陶生久已没，此意竟谁领。东坡与子由，当是出囊颖。和陶三四诗，粲粲夜光炳。
和陶渊明饮酒二十首·其十
作者：戴良
朝代：明
体裁：古风

结交数丈夫，有仕有不仕。静躁固异姿，出处尽忘己。此志不获同，而我独多耻。先师有遗训，处仁在择里。怀此颇有年，兹行始堪纪。四海皆兄弟，可止便须止。酣歌尽百载，古道端足恃。
和陶渊明饮酒二十首·其十一
作者：戴良
朝代：明

陶翁种五柳，萧散本天真。刘生荷一锸，似亦返其淳。步兵哭涂穷，诗思日以新。子云草《太玄》，亦复赋《剧秦》。四士今何在？贤愚同一尘。当时不痛饮，为事亦徒勤。我生百代下，颇与四士亲。遥遥涉其涯，敛然一问津。但惧翻醉墨，污此衣与巾。君其恕狂谬，我岂独醒人。
和陶渊明饮酒二十首·其四
作者：戴良
朝代：明
体裁：古风

我卜山中居，柴门林际开。湖光并野色，一一入吾怀。勿言此居好，殆与素心乖。越鸟当北翔，夜夜思南栖。蛟龙去窟宅，常怀蛰其泥。此土固云乐，我事寡所谐。惟于酣醉中，归路了不迷。时时沃以酒，吾驾亦忘回。
和陶渊明饮酒（二十首。并序）
作者：戴良
朝代：明

陶翁种五柳，萧散本天真。
刘生荷一锸，似亦返其淳。
步兵哭途穷，诗思日以新。
子云草《太玄》，亦复赋《剧秦》。
四士今何在？贤愚同一尘。
当时不痛饮，为事亦徒勤。
嗟我百代下，颇与四士亲。
遥遥涉其涯，敛然一问津。
但惧翻醉墨，污此衣与巾。
君其？衩？？移穸佬讶恕？
和陶渊明饮酒（二十首。并序）·其七
作者：戴良
朝代：明
体裁：古风

三春布阳德，万物发华滋。凌霄直微类，近亦附乔枝。低迷众无睹，高出乃见奇。煌煌九霄中，荣夸遽尔为。我道似不尔，一笑悬吾羁。
和陶渊明饮酒（二十首。并序）·其二
作者：戴良
朝代：明
体裁：古风

好鸟不鸣旦，好水不出山。入冥而止坎，古亦有遗言。所以彭泽翁，折腰愧当年。不有酣中趣，高风竟谁传。
和陶渊明饮酒（二十首。并序）·其二
作者：戴良
朝代：明

好鸟不鸣旦，好水不出山。入冥而止坎，古亦有遗言。所以彭泽翁，折腰愧当年。不有酣中趣，高风竟谁传。一鸟乘风起，逍遥天畔飞。一鸟堕泥涂，噭噭鸣声悲。升沉亦何常，时去两无依。我昔道力浅，磬折久忘归。迩来解其会，百念坐自衰。惟寻醉乡乐，一任壮心违。纷纭世中事，梦幻无乃是。方梦境谓真，既觉境随毁。岂惟世事然，我身亦复尔。请看竺乾书，此语谅非绮。三春布阳德，万物发华滋。凌霄直微类，近亦附乔枝。低迷众无睹，高出乃见奇。煌煌九霄中，荣夸遽尔为。我道似不尔，一笑悬吾羁。我如北塞驹，困此东南道。有力不获骋，长鸣至于老。苒苒阴阳移，万物递荣槁。既无腾化术，此身岂长好。一朝委运往，恐遂失吾宝。何当携曲生，纵浪游八表。靡靡岁云晏，此已非吾时。浮居执荡志，逝将与世辞。破屋交悲风，得处正在兹。握粟者谁子，无烦决所疑。道丧士失己，节义久吾欺。于心苟不愧，穷达一任之。老我爱穷居，蒿蓬荒绕宅。与世罕所同，车马绝来迹。寓形天壤内，几人年满百。顾独守区区，保此坚与白。若复不醉饮，此生端足惜。五十知昨非，伯玉有遗风。而我岂谓然，野蓬生麻中。年来更世患，颇悟穷与通。所失岂鲁宝，所亡非楚弓。
和陶渊明饮酒（二十首。并序）·其六
作者：戴良
朝代：明
体裁：古风

纷纭世中事，梦幻无乃是。方梦境谓真，既觉境随毁。岂惟世事然，我身亦复尔。请看竺乾书，此语谅非绮。
和陶渊明饮酒（二十首。并序）·其十
作者：戴良
朝代：明
体裁：古风

我如北塞驹，困此东南道。有力不获骋，长鸣至于老。苒苒阴阳移，万物递荣槁。既无腾化术，此身岂长好。一朝委运往，恐遂失吾宝。何当携曲生，纵浪游八表。
和陶渊明饮酒（二十首。并序）·其十一
作者：戴良
朝代：明
体裁：古风

靡靡岁云晏，此已非吾时。浮居执荡志，逝将与世辞。破屋交悲风，得处正在兹。握粟者谁子，无烦决所疑。道丧士失己，节义久吾欺。于心苟不愧，穷达一任之。
和陶渊明饮酒（二十首。并序）·其十六
作者：戴良
朝代：明
体裁：古风

五十知昨非，伯玉有遗风。而我岂谓然，野蓬生麻中。年来更世患，颇悟穷与通。所失岂鲁宝，所亡非楚弓。
和陶渊明饮酒（二十首。并序）·其十四
作者：戴良
朝代：明
体裁：古风

老我爱穷居，蒿蓬荒绕宅。与世罕所同，车马绝来迹。寓形天壤内，几人年满百。顾独守区区，保此坚与白。若复不醉饮，此生端足惜。
和陶渊明饮酒（二十首。并序）·其四
作者：戴良
朝代：明
体裁：古风

一鸟乘风起，逍遥天畔飞。一鸟堕泥涂，噭噭鸣声悲。升沉亦何常，时去两无依。我昔道力浅，磬折久忘归。迩来解其会，百念坐自衰。惟寻醉乡乐，一任壮心违。
和陶移居二首
作者：戴良
朝代：明

昔我客华屿，古寺分半宅。穷年无俗调，看山阅朝夕。如何舍之去，遥遥从兹役。朋游方饯送，赋诗仍设席。共言新居好，今更胜畴昔。高歌纵逸舟，持用慰离析。我未践斯境，已赋《考槃》诗。怀此多年岁，一廛今得之。陶翁徙南村，言笑慰相思。斗酒洽邻曲，亦有如翁时。投身既得所，何能复去兹。鹪鹩一枝足，古语不余欺。
和陶移居二首·其一
作者：戴良
朝代：明
体裁：古风

昔我客华屿，古寺分半宅。穷年无俗调，看山阅朝夕。如何舍之去，遥遥从兹役。朋游方饯送，赋诗仍设席。共言新居好，今更胜畴昔。高歌纵逸舟，持用慰离析。
和陶移居二首·其二
作者：戴良
朝代：明
体裁：古风

我未践斯境，已赋《考槃》诗。怀此多年岁，一廛今得之。陶翁徙南村，言笑慰相思。斗酒洽邻曲，亦有如翁时。投身既得所，何能复去兹。鹪鹩一枝足，古语不余欺。
咏怀
作者：戴良
朝代：明
体裁：七言绝句

自昔操觚逐缙绅，也曾白眼看时人。年来点检平生事，海角天涯一老身。
咏怀三首
作者：戴良
朝代：明

结庐在西市，艺藿仍种葵。谓将究安宅，何意逢乱离。三年去复还，邻室无一遗。所见但空巷，垣墙亦尽颓。久行得荒径，披拂认门基。我屋虽仅存，藿悴葵亦衰。本自住山泽，此悔将何追。庭前两奇树，常有好容色。年年遇霜雪，谁谓寒可易。大道久已丧，末路多凉德。狐裘已适体，谁念寒涂客。古有延陵子，使还过徐国。徐君骨已朽，信义逾感激。解剑挂高树，至宝非所惜。此士难再逢，四顾吾何适！少小秉微尚，游心在《六经》。苒苒岁年迟，乃与尘事冥。入秋多佳日，何以陶我情。园蔬青可摘，新谷亦既升。命室酿美酒，一壶聊复倾。儿女在我侧，亲戚还合并。终觞无杂言，但说岁功成。至乐固如此，是外徒营营。
咏怀三首·其一
作者：戴良
朝代：明
体裁：古风

结庐在西市，艺藿仍种葵。谓将究安宅，何意逢乱离。三年去复还，邻室无一遗。所见但空巷，垣墙亦尽颓。久行得荒径，披拂认门基。我屋虽仅存，藿悴葵亦衰。本自住山泽，此悔将何追。
咏怀三首·其三
作者：戴良
朝代：明
体裁：古风

少小秉微尚，游心在《六经》。苒苒岁年迟，乃与尘事冥。入秋多佳日，何以陶我情。园蔬青可摘，新谷亦既升。命室酿美酒，一壶聊复倾。儿女在我侧，亲戚还合并。终觞无杂言，但说岁功成。至乐固如此，是外徒营营。
咏怀三首·其二
作者：戴良
朝代：明
体裁：古风

庭前两奇树，常有好容色。年年遇霜雪，谁谓寒可易。大道久已丧，末路多凉德。狐裘已适体，谁念寒涂客。古有延陵子，使还过徐国。徐君骨已朽，信义逾感激。解剑挂高树，至宝非所惜。此士难再逢，四顾吾何适！
咏怀古迹
作者：戴良
朝代：明
体裁：七言律诗

客来慎勿说姑苏，吊古令人百感俱。已讶当年尝越胆，更堪此日听《吴趋》。荒台鹿下江声咽，古木乌啼月影孤。欲问阖闾埋葬地，五湖东畔已荒芜。
咏雪三十二韵赠友
作者：戴良
朝代：明
体裁：五言排律

暮云凝黯黮，晓雪堕纵横。骋巧穿窗牖，乘危集栋甍。挟风潜作党，杂霰暗分声。缀柳如欺弱，萦梅似妒清。银盘浮石出，缟带逐车成。增势初堆岳，含光复洒瀛。即卑犹避污，飘急未忘争。细度歌帷远，斜侵舞袖轻。试深筇屡掷，验密手频擎。裹树形披介，摧篁韵啸笙。堞遥迷睥睨，岸断接坳泓。罅隙仍仍掩，高低故故平。陵铺看象斗，庭积羡猊狞。林寒催雀聚，檐白误鸡鸣。浪走儿应喜，狂号犬自惊。照曜连金阙，微茫混玉京。乌轮埋欲没，鳌极压将倾。献岁先期见，丰祥此日呈。及时消疠疫，润物达萌生。列贺喧朝贵，腾欢沸野氓。第嫌灾困约，仍讶助骄盈。冷艳凌回骑，寒光媚饮觥。风流梁苑宴，悽恻灞桥行。亦有离乡客，远居边海城。底穿嗟履屣，路断叹门闳。孰动乘舟兴，谁怜卧寝情。映书空旧习，授简岂前荣。倚望劳晨策，吟哦费夜檠。枉烦歌玉树，宁许媲璇英。刻画移群象，搜罗惫五兵。身孤惭待伴，思沮诧羞明。聊示轻微体，殷勤比赠琼。
哭揭秘监三十四韵
作者：戴良
朝代：明
体裁：五言排律

试续儒林传，之人迹已陈。归魂钟阜夜，复魄董溪春。忆昔初观国，乘时早致身。家声汉司马，冑教古成均。学术诸生识，才华六馆亲。南宫燃烛夕，北省听銮晨。秘阁诗书旧，容台礼乐新。讨论抽邃典，制作迈常伦。信是闺中彦，端为席上珍。春官方载笔，东郭已埋轮。雕鹗期高奋，骅骝且远巡。薇垣莲幕客，乌府绣衣人。岂独司喉舌，犹应领缙绅。青冥来健翮，沧海起修鳞。王气幽州歇，妖氛国步屯。依刘西适洛，恋阙北过秦。贾傅俄悲鵩，宣尼竟泣麟。风尘辞组日，江汉负羁臣。殷士皆登用，黄公独隐沦。《黍离》兴叹切，《麦秀》入歌频！牢落征涂上，飘零甬水滨。时艰怜子孝，岁俭感妻仁。我羡陶元亮，人誇贺季真。如何遽凋谢，况乃久邅迍。已矣成长往，哀哉付劫尘。黔娄衾不足，原宪数方贫。笔冢名空在，文场事已泯。行囊犹简牍，旅冢但荆榛。听雨尝连榻，吟风更接茵。玉山涵远润，金井漱馀津。白首论交地，黄泉诀别辰。分财悲鲍叔，投辖失陈遵。北海谁求隐，东都罢对宾。向来知己泪，沾洒满衣巾。
哭杨大章先生二首
作者：戴良
朝代：明

家绍文元学，身安原宪贫。世方推独行，天忽夺斯人。客路谁倾盖，湖堤几咏春。回看携手处，不语自伤神。近到扬雄宅，徘徊至夕晖。那知三宿别，竟作九原归。许剑嗟何及，悬床事已非。祇应重过日，独泣向空扉。
哭杨大章先生二首·其一
作者：戴良
朝代：明
体裁：五言律诗

家绍文元学，身安原宪贫。世方推独行，天忽夺斯人。客路谁倾盖，湖堤几咏春。回看携手处，不语自伤神。
哭杨大章先生二首·其二
作者：戴良
朝代：明
体裁：五言律诗

近到扬雄宅，徘徊至夕晖。那知三宿别，竟作九原归。许剑嗟何及，悬床事已非。祇应重过日，独泣向空扉。
哭汪遁斋二十四韵
作者：戴良
朝代：明
体裁：五言排律

诗礼趋庭日，风尘筮仕辰。献荆思报国，捧檄冀荣亲。肇典丹阳校，旋苏海邑民。渔盐千古旧，弦诵一朝新。浩荡王纲解，艰虞国步屯。遂令娱綵士，几作负羁臣。天地裨忠孝，云山获隐沦。陶潜犹纪晋，黄绮肯归秦。体病相如渴，家伤原宪贫。将何具甘旨，并□窘晨昏。善事行惊俗，高居德照邻。儒言存道脉，野趣任天真。里巷称耆艾，乡邦礼缙绅。时方瞻故老，世忽哭斯人。莫驻桑榆景，翻全宠辱身。声名应不泯，传播必殊伦。循吏光前史，文场殿后尘。遗音悲贾鵩，绝笔叹姬麟。有客含情切，长涂洒泪频。知心遗鲍叔，交谊失陈遵。零落今如是，襟怀孰可陈。未悬徐墓剑，空忆汉江纶。独立西风里，老吟东海滨。此生何所托，歌罢复沾巾。
哭赵太初
作者：戴良
朝代：明
体裁：七言律诗

蒲团兀坐几经春，独把南华味道真。已薄丹砂勾漏令，空怜白发杜陵人。山中旧别期犹在，世上游名迹易陈。楚些吟成无处寄，暮云回首泣沾巾。
哭陈夷白二首
作者：戴良
朝代：明

白发江湖一病身，平生精力瘁斯文。师门伟器今馀几，藩国奇才独数君。共爱辞华追董贾，肯将出处累机云。生刍不到黄琼墓，目极五湖西日曛。老我归来托远林，仙桡犹泛五湖深。身名已喜全离乱，生死俄闻变古今。悬榻空馀徐孺恨，绝弦真乱伯牙心。无端又向溪桥立，望断秋鸿泪满襟。
哭陈夷白二首·其一
作者：戴良
朝代：明
体裁：七言律诗

白发江湖一病身，平生精力瘁斯文。师门伟器今馀几，藩国奇才独数君。共爱辞华追董贾，肯将出处累机云。生刍不到黄琼墓，目极五湖西日曛。
哭陈夷白二首·其二
作者：戴良
朝代：明
体裁：七言律诗

老我归来托远林，仙桡犹泛五湖深。身名已喜全离乱，生死俄闻变古今。悬榻空馀徐孺恨，绝弦真乱伯牙心。无端又向溪桥立，望断秋鸿泪满襟。
城东会饮送王天锡
作者：戴良
朝代：明
体裁：古风

阴崖敛暝霏，霜陆耀晴晛。萧萧落木多，绵绵衰草遍。开冬感徂物，列饮会群彦。美醑溢流霞，妍谈粲馀绚。时髦非我匹，清尊岂余恋。行矣送将归，怅焉罢欢宴。引领阻云从，搔首叹蓬转。
夜泊吴江长桥宿垂虹亭
作者：戴良
朝代：明
体裁：古风

闪闪练月宵，棱棱素秋节。舍棹上孤亭，临江候归客。佳人殊未来，幽意为谁适。徘徊当夜半，彷佛去天尺。仰接银河横，俯照星纬逼。直疑穹壤连，岂有人世隔。飘飘形若蜕，眇眇思何极。居然怯风露，聊复就衾席。亦既不成寐，将何慰兹夕。赖有同心人，连床话畴昔。
宗道师曾许寻郑元秉春草图见寄诗以促之
作者：戴良
朝代：明
体裁：七言律诗

平生不识郑山辉，写草成图偶见之。恍惚鹅群翻水日，依稀鸿爪印沙时。康成已矣空书带，灵运悽其但梦池。寸楮尺缣能寄否，敢凭归雁致深期。
客中写怀六首 其一 寄妇
作者：戴良
朝代：明
体裁：古风

结发为夫妇，所愿在偕老。谁知头白来，丧乱不相保。我昔从一官，携汝登远道。芙蓉荡风波，宁有几时好。犹记东门日，别归方草草。再拜前致辞，幽咽不能道。手提小儿女，恸哭向秋昊。讵识是生离，积骨白浩浩。汝归终可安，我去事转艰。家既异畴昔，去住亦俱难。况乃毕婚嫁，百费萃兹年。内方抚群小，外复给上官。日夜声嗷嗷，孰与分忧煎。夫妻不同苦，不如寡与鳏。汝幸毋我尤，我行偶迍邅。人道无终乖，天运久亦还。岂复长流荡，庶往共饥寒。
客中写怀六首 其三 念姊
作者：戴良
朝代：明
体裁：古风

淮阴古壮士，犹感漂母情。而况我同气，由来恩爱并。一朝遭世患，舍之以徂征。惟当欲去时，涕泗下交倾。荏苒岁年暮，两鬓各星星。每念焚须事，怛焉心内惊。老去成飘荡，所志在偷生。顾往申申詈，詈我久远行。我欲喻中怀，独有弦歌声。弦歌清且悲，一鼓泪已零。再鼓三叹息，四座不忍听。可随晨风去，长跪陈素情。
客中写怀六首 其二 忆子
作者：戴良
朝代：明
体裁：古风

绵绵我瓜瓞，引蔓空尔长。有子将得力，弃之往他乡。他乡与故里，两地永相望。独有中天月，远照双松堂。双松我所植，念之犹不忘。况复儿与女，不见今六霜。大儿踰弱冠，有娣同己长。想当望我时，齐行松树旁。见树不见父，呜咽泪成行。小女年尚稚，与弟走踉蹡。相呼戏树下，何处褰父裳。反哺有慈乌，跪乳有羔羊。人事独暌乖，俯仰我心伤。
客中写怀六首 其五 示侄
作者：戴良
朝代：明
体裁：古风

老来逃世难，心力岂能及。赖有平生亲，得免诸患入。时当万里行，所向辄险涩。山多虎豹虞，水有风浪急。自非吾骨肉，谁能去乡邑。已遂伯阳遁，尚洒杨朱泣。何邦为乐土，仍期共栖集。囊中黄金尽，资用将何给。岂惜终憔悴，在困难独立。怃然念犹子，咏言著斯什。
客中写怀六首 其六 怀友
作者：戴良
朝代：明
体裁：古风

贵盛多士趋，衰贱亲友弃。投老涉险艰，谁人敦气义。往岁客吴越，保身无善计。风雨交横来，仓皇不知避。阴云竟日起，龙蛇沸相噬。咫尺且莫期，千里讵能致。徘徊畏涂上，所向色憔悴。不有高世士，缓急吾何恃。时时想旧情，涕泪满衣袂。恨无缩地法，一见陈往事。绝塞悲鸿鹄，秋原老骐骥。同心不在眼，蹉跎愧前志。
客中写怀六首 其四 思弟
作者：戴良
朝代：明
体裁：古风

将老计转拙，故里不得安。兄弟各东西，何用保馀年。前时吴山上，与汝酌东轩。已知是久别，杯行泪如泉。征夫怀往路，居士恋故山。音容从此隔，望望两心酸。去冬得汝书，知汝病未痊。道远不能顾，掩书一长叹。迩来频梦汝，喜汝无病颜。生死方未知，谁能诘其端。自嗟农家子，止合老田园。才疏学更误，遂为尘网缠。晚节益零落，何日得归旋？仰视云边雁，群飞必相连。徘徊失所从，怆然摧心肝。
客中写怀六首·寄妇
作者：戴良
朝代：明

结发为夫妇，所愿在偕老。谁知头白来，丧乱不相保。我昔从一官，携汝登远道。芙蓉荡风波，宁有几时好。犹记东门日，别归方草草。再拜前致辞，幽咽不能道。手提小儿女，恸哭向秋昊。讵识是生离，积骨白浩浩。汝归终可安，我去事转艰。家既异畴昔，去住亦俱难。况乃毕婚嫁，百费萃兹年。内方抚群小，外复给上官。日夜声嗷嗷，孰与分忧煎。夫妻不同苦，不如寡与鳏。汝幸毋我尤，我行偶迍邅。人道无终乖，天运久亦还。岂复长流荡，庶往共饥寒。绵绵我瓜瓞，引蔓空尔长。有子将得力，弃之往他乡。他乡与故里，两地永相望。独有中天月，远照双松堂。双松我所植，念之犹不忘。况复儿与女，不见今六霜。大儿踰弱冠，有娣同己长。想当望我时，齐行松树旁。见树不见父，呜咽泪成行。小女年尚稚，与弟走踉蹡。相呼戏树下，何处褰父裳。反哺有慈乌，跪乳有羔羊。人事独暌乖，俯仰我心伤。淮阴古壮士，犹感漂母情。而况我同气，由来恩爱并。一朝遭世患，舍之以徂征。惟当欲去时，涕泗下交倾。荏苒岁年暮，两鬓各星星。每念焚须事，怛焉心内惊。老去成飘荡，所志在偷生。顾往申申詈，詈我久远行。我欲喻中怀，独有弦歌声。弦歌清且悲，一鼓泪已零。再鼓三叹息，四座不忍听。可随晨风去，长跪陈素情。将老计转拙，故里不得安。兄弟各东西，何用保馀年。前时吴山上，与汝酌东轩。已知是久别，杯行泪如泉。征夫怀往路，居士恋故山。音容从此隔，望望两心酸。去冬得汝书，知汝病未痊。道远不能顾，掩书一长叹。迩来频梦汝，喜汝无病颜。生死方未知，谁能诘其端。自嗟农家子，止合老田园。才疏学更误，遂为尘网缠。晚节益零落，何日得归旋？仰视云边雁，群飞必相连。徘徊失所从，怆然摧心肝。老来逃世难，心力岂能及。赖有平生亲，得免诸患入。时当万里行，所向辄险涩。山多虎豹虞，水有风浪急。自非吾骨肉，谁能去乡邑。已遂伯阳遁，尚洒杨朱泣。何邦为乐土，仍期共栖集。囊中黄金尽，资用将何给。岂惜终憔悴，在困难独立。怃然念犹子，咏言著斯什。贵盛多士趋，衰贱亲友弃。投老涉险艰，谁人敦气义。往岁客吴越，保身无善计。风雨交横来，仓皇不知避。阴云竟日起，龙蛇沸相噬。咫尺且莫期，千里讵能致。徘徊畏涂上，所向色憔悴。不有高世士，缓急吾何恃。时时想旧情，涕泪满衣袂。恨无缩地法，一见陈往事。绝塞悲鸿鹄，秋原老骐骥。同心不在眼，蹉跎愧前志。
客居三首
作者：戴良
朝代：明

豫作全身计，远投东海行。地偏惟养拙，岁久未知名。苔径当湖辟，柴门逐水成。牧童时聚笑，穷老一先生。漂流何所往，寂寞住湖阴。道路无知己，饥寒乱此心。草枯春牧远，浪阔夜渔深。敢惮艰虞事，衰年自不禁。寥落空山里，松门昼亦关。江乡千里隔，天地一身閒。听雨多临水，看云长傍山。自今幽思熟，无复叹时艰。
客居三首·其一
作者：戴良
朝代：明
体裁：五言律诗

豫作全身计，远投东海行。地偏惟养拙，岁久未知名。苔径当湖辟，柴门逐水成。牧童时聚笑，穷老一先生。
客居三首·其三
作者：戴良
朝代：明
体裁：五言律诗

寥落空山里，松门昼亦关。江乡千里隔，天地一身閒。听雨多临水，看云长傍山。自今幽思熟，无复叹时艰。
客居三首·其二
作者：戴良
朝代：明
体裁：五言律诗

漂流何所往，寂寞住湖阴。道路无知己，饥寒乱此心。草枯春牧远，浪阔夜渔深。敢惮艰虞事，衰年自不禁。
宿高密
作者：戴良
朝代：明
体裁：五言律诗

客路信悠悠，荒城许暂投。黄尘齐地晚，红叶海邦秋。灯影明官驿，钟声度县楼。去家今几许，犹自梦东州。
宿高密
作者：戴良
朝代：明
体裁：七言律诗

杳杳山城倚暮天，依依墟里见寒烟。海邦出息空今日，齐地徵求异昔年。俗鄙谁歌招隐曲，道穷虚诵卜居篇。故乡回望在天末，一片归心对月悬。
宿高密
作者：戴良
朝代：明
体裁：古风

长涂跋且涉，征车驰复息。晓旦发东胶，落景次高密。城居不几户，驿舍仅容膝。仆马立空旷，徒侣话曛黑。客情既牢落，世议复纷惑。前险虽幸过，后艰方未测。骨肉在远道，亲朋皆异域。纵云当别家，胡乃轻去国。明朝望乡处，呜咽泪沾臆。
寄俞伯熊兼柬李仲彬
作者：戴良
朝代：明
体裁：七言律诗

东郭先生最老成，天才久已负时名。能诗不减唐工部，解酒浑如晋步兵。塞上征鸿高避弋，海东归鹤暗闻声。比邻喜有知心客，一夜弹棋直到明。
寄友分韵得枝字
作者：戴良
朝代：明
体裁：古风

彼山犹有崖，此木犹有枝。而我怀所思，忧来独无时。我有泽上兰，春至尚猗猗。折柔欲有赠，延意及秋期。秋期日已逝，兰叶日已衰。人生非草木，勿为寒暑移。
寄宁之鹏南兄弟二首
作者：戴良
朝代：明

携家非得计，世乱且求安。有季俱行役，谁人救急难。月从愁里没，雪向望中寒。昨夜乡书到，知君不忍看。一自干戈后，先庐几处存。遽成豺虎峡，愁杀鹡鸰原。岁酒空今夕，春风非故园。忧来无避处，只是倚衡门。
寄宁之鹏南兄弟二首·其一
作者：戴良
朝代：明
体裁：五言律诗

携家非得计，世乱且求安。有季俱行役，谁人救急难。月从愁里没，雪向望中寒。昨夜乡书到，知君不忍看。
寄宁之鹏南兄弟二首·其二
作者：戴良
朝代：明
体裁：五言律诗

一自干戈后，先庐几处存。遽成豺虎峡，愁杀鹡鸰原。岁酒空今夕，春风非故园。忧来无避处，只是倚衡门。
寄宋潜溪
作者：戴良
朝代：明

孤鸿失俦侣，连翩洲渚湄。自知羽翮短，不与同奋飞。寄声奋飞者，当慎子所之。烟波渺无从，云路迥难依。云路多鹰隼，烟波有虞机。昔与君别日，妾蚕初弄丝。何意时运倾，寒衣今已治。衣成向谁寄，冬雪旦夕飞。雪飞犹自可，时去端足悲。韶颜忌凋落，华志惊变衰。安得君子心，不随年岁移。
寄宋潜溪·其一
作者：戴良
朝代：明
体裁：古风

孤鸿失俦侣，连翩洲渚湄。自知羽翮短，不与同奋飞。寄声奋飞者，当慎子所之。烟波渺无从，云路迥难依。云路多鹰隼，烟波有虞机。
寄宋潜溪·其二
作者：戴良
朝代：明
体裁：古风

昔与君别日，妾蚕初弄丝。何意时运倾，寒衣今已治。衣成向谁寄，冬雪旦夕飞。雪飞犹自可，时去端足悲。韶颜忌凋落，华志惊变衰。安得君子心，不随年岁移。
寄沈隐君
作者：戴良
朝代：明
体裁：七言律诗

故人家住白云隈，占此崖盘与涧回。风挟水声归径竹，日将山影上阶苔。律书在箧身同弃，瑞检堆床手自开。闻说蓬瀛从此达，须骑白鹿访君来。
寄王子充
作者：戴良
朝代：明
体裁：古风

燕燕何从来，其羽已差池。飞入华堂内，意在巢君帷。君帷岂不好，伤哉非故知。引去方未能，欲留复回疑。噭噭徒晓风，翾翾空暮闱。
寄胡仲孚
作者：戴良
朝代：明
体裁：七言律诗

客里游从近十年，一时朋旧羡君贤。学通上古长桑术，道悟《南华》散栎篇。交久直看书似笋，爱深时借笔如椽。白头归倚西风立，一度相思一惘然。
寄胡舜咨
作者：戴良
朝代：明
体裁：七言律诗

曾著宫袍赋《上林》，一朝归卧白云深。昂昂老鹤鸣皋态，耿耿惊鸿避弋心。病起尚馀颁送药，客过时共赐来金。乡邦珍重斯文寄，莫为愁多鬓雪侵。
寄许存仁
作者：戴良
朝代：明
体裁：古风

一鸟方北来，一鸟却东飞。夫岂巧为避，羽短风迫之。方春游郡城，子有越上期。及今会吾里，而我复差池。常时隔远道，暌乖固其宜。岂意两相接，反更事多违。畏尘念弹冠，惧垢愿浣衣。士有交臂失，如何弗予思。
寄郑彦博
作者：戴良
朝代：明
体裁：七言律诗

礼帙初携入奉常，濯缨又复向沧浪。匡时未必惭长□，抚事无如归故乡。雨钓海头机已息，云根谷口鬓俱苍。客来若也询馀计，题得新诗满草堂。
寄骆以大
作者：戴良
朝代：明
体裁：七言律诗

先生节操古人同，每叹清时老不逢。东海眼穿华表鹤，西风泪尽鼎湖龙。家贫已觉交游少，地僻应忘礼数慵。独有风尘老羁客，时时杖履许相从。
寄鹤年
作者：戴良
朝代：明
体裁：七言律诗

衡门之下可栖迟，且抱遗经住海涯。东汉已编《高士传》，西方仍诵美人诗。衰年避地方蓬转，故国伤心忽黍离。天末秋风正萧瑟，一鸿声彻暮云悲。
寓昌乐
作者：戴良
朝代：明
体裁：五言律诗

淮海来时路，东西几日程。一年行万里，数口托孤城。邯水方驰箭，崤函未罢兵。馀年已无几，坐此欲何成？
对春雪寄梧竹翁
作者：戴良
朝代：明
体裁：古风

常时寒已收，今兹阴尚结。惜此艳阳天，尽付萧骚雪。穿花适自乱，杂雨讵成洁。独有灞桥人，诗思益清绝。
对菊联句
作者：戴良
朝代：明

翡翠剪秋叶，金琼镂寒英。骈枝竞戢戢，植干纷亭亭。逞芳固的皪，斗媚益晶荧。幽姿匪人造，逸态谅天成。傍芽萌庶孽，乳萼孕怀绷。螫虎缩逗翳，瘁蚝枯梮茎。迟倩飙阵飒，疾役雷辊輷。挐楹互杂沓，跂槛递纷争。秋荣恣？婐，春粲失嫈嫇。瑩夺鹅肪腻，飞攘鸥毳轻。韵冽帖疏穴，迹秘慰羁伧。魏书奉延辅，郦水滋甘馨。缔芳笑兰友，论雅傲梅兄。摵摵感馀铩，采采怜孤撑。谱之已百品，咏之复千名。或繁若朝弁，或洁若蓝瑛。或密若飘霰，或粲若罗星。或赴若辐辏，或屹若峨屏。或散若豋豆，或聚若辎軿。或润若璜佩，或丽若金籯。或鲜如鹭振，或悴如鲂赪。或斥如仆隶，或积如云仍。或翩如春蝶，或熠如宵萤。或偃如膂伛，或昂如气盈。或扬如袂举，或侧如杯倾。或盛喜若笑，或哀忧若酲。或即阶陛立，或俱盆盎升。或侪处士逸，或俪节妇贞。或翔疑孔翥，或峙讶鸾停。或诧天姥巧，或觇地媪灵。朝采有元亮，夕餐有屈平。用酬我嘉节，来践尔佳盟。饾容交错饤，卮许逡巡行。摘鲜盛梨栗，倾浊饶醁醽。起酬足蹂躏，坐咽腹膨脝。陆味萃南品，海腥极东烹。已畅一朝乐，复哦千古情。句奇媲荦确，韵古铿韶韺。驰骤门接武，格斗掀鏖兵。味辛姜桂性，语险魈魅惊。惧敌迹屡屏，慑败眼频瞠。籍湜走且踬，郊岛弛复狞。尊卑异川岳，清浊分渭泾。遐思时踸胃，凝睇靡瞤睛。顾惭驽骀力，莫抗骐骥衡。四美已云具，二难亦既并。愁去踰激矢，欢来剧抽絣。即此成放旷，何用困拘儜。永缉婀娜佩，庶濯尘垢缨。
对雨金达可送酒至
作者：戴良
朝代：明
体裁：古风

星缠离夜月，桂渚发朝雷。族云起泉室，零雨下阳台。飘檐方似雾，集地复如埃。空濛迷野鹜，沾洒滑阶苔。旅人乏愉悦，孤馆独徘徊。久缺清酤至，忽值白衣来。岂不欲为酌，因君停玉杯。
山有杞
作者：戴良
朝代：明
体裁：四言诗

山有杞，于吴之里。君子至止，可以宴喜。水有鱼，于吴之墟。君子止居，可以宴胥。于山于水，有轩膴膴。何斯违斯，莫或遑处。于水于山，有亭闲闲。何斯违斯，莫或遑安。安其可怀，耄将至矣。今也不乐，岁月逝矣。爰作斯图，式歌且谣。愿言公退，惟以逍遥。其乐也哉。
岁暮偶题二十二韵
作者：戴良
朝代：明
体裁：五言排律

削迹边山邑，投身傍海城。驱驰悲世事，出处愧家声。学术元求志，文章岂为名。前涂迷轨辙，末路玷簪缨。藩国羁疏冗，衣冠备老成。乾纲遭久紊，坤轴值旋倾。朋旧千家泪，妻孥两地情。风尘齐国往，雨雪海乡行。纪晋惭陶令，依刘误祢衡。世偏欺逆旅，天亦薄遗氓。陋巷栖颜阖，穷涂哭步兵。桐君方避姓，越客岂通盟。壮节双寒鬓，生涯一短檠。道宁随世屈，身自向人轻。弧矢乖前志，干戈送此生。何心归故里，浪迹寄遥程。妇怨怜苏子，男婚忆子平。携家期浩荡，逐食岁峥嵘。云海望中白，雪山愁畔清。寒天催日短，穷腊逼年更。感激芳时谢，凄凉老思惊。客窗歌一曲，涕泗下纵横。
岁暮感怀四首
作者：戴良
朝代：明

驱驰三十载，身世竟何如？人老忧虞里，交疏病废馀。乡邦书未返，湖海岁将除。后夜烧灯坐，依然叹索居。移家东海上，汩没度危时。草市腥江鲍，居民杂岛夷。衣冠随俗变，姓字畏人知。保己无深计，翻言命可疑。已被虚名误，偷生亦偶然。兵戈十年久，妻子几家全。往事溪云外，馀龄逝水前。艰难有如此，何日赋归田。自我离乡井，栖栖又十秋。一身浑是累，此世可无忧。道路谁青眼，风尘自白头。但求归葬地，馀事总休休。
岁暮感怀四首·其一
作者：戴良
朝代：明
体裁：五言律诗

驱驰三十载，身世竟何如？人老忧虞里，交疏病废馀。乡邦书未返，湖海岁将除。后夜烧灯坐，依然叹索居。
岁暮感怀四首·其三
作者：戴良
朝代：明
体裁：五言律诗

已被虚名误，偷生亦偶然。兵戈十年久，妻子几家全。往事溪云外，馀龄逝水前。艰难有如此，何日赋归田。
岁暮感怀四首·其二
作者：戴良
朝代：明
体裁：五言律诗

移家东海上，汩没度危时。草市腥江鲍，居民杂岛夷。衣冠随俗变，姓字畏人知。保己无深计，翻言命可疑。
岁暮感怀四首·其四
作者：戴良
朝代：明
体裁：五言律诗

自我离乡井，栖栖又十秋。一身浑是累，此世可无忧。道路谁青眼，风尘自白头。但求归葬地，馀事总休休。
岁暮留别
作者：戴良
朝代：明
体裁：五言律诗

五十明朝过，何从托此身。不堪垂老日，翻作负羁臣。四海无知己，长涂惟见君。明朝分别处，草木为谁春。
岁暮留别
作者：戴良
朝代：明
体裁：五言律诗

从宦不得意，岁阑聊复归。亲朋随地有，情谊似君稀。舟小容分榻，裘单许借衣。平生岁寒意，临别重依依。
岁暮迟宋潜溪
作者：戴良
朝代：明
体裁：古风

忽忽岁欲暮，骎骎春已迫。出门尚谁思，悲歌迟来客。客昔与我期，近在旦与夕。如何事多迕，月满且复魄。悲风一夜起，落叶满长陌。女萝虽有托，近亦辞松柏。万物会归尽，人岂无终极。而我与夫子，况皆年半百。前涂讵难知，玄发早已白。若不数相过，蹉跎深足惜。
岁除示侄十六韵
作者：戴良
朝代：明
体裁：五言排律

客里光阴速，天涯道路长。漂流知几处，奔走已三霜。似汝年犹壮，如余老足伤。应惭谢氏父，徒忆阮家郎。识旷惟游衍，时艰可荐扬。第须依竹径，未用羡罗囊。卜卖严公术，医钞陆姓方。暇仍研史册，閒亦爱诗章。运至终超达，道穷姑退藏。晴窗开药笼，雨馆倚书床。苕水支支绿，淞云片片黄。客行随处是，旅食在身彊。白首摧颓甚，青春奔迅将。频年同患难，此去莫凄凉。木德迎新节，条风换岁阳。萍踪如可合，处困更何乡。
巫山高
作者：戴良
朝代：明
体裁：五言律诗

巫山望欲极，神女出何迟。朝暮自云雨，君王徒梦思。魂乘林树合，心著峡猿悲。婉娈阳台夜，不知今是非。
当窗织
作者：戴良
朝代：明
体裁：古风

当窗织，贫家女儿堪叹息。隔墙惟听伊轧声，堕珥欲收应不得。两日织成花锦段，尽输上官犹诫缓。夫婿复来催上机，岂念身穿蓝缕衣。君不见富家娘，不识蚕桑著绣裳。
往山洞
作者：戴良
朝代：明

既停九龙策，沥醑礼前贤。复寻三洞蹊，秉玉朝群仙。群仙去绵邈，遗迹费采甄。标峰绚霞外，裂窦綵云间。旁听流活活，俯瞰深渊渊。脊曲骇初入，膝阻艰屡迁。躧迥方蠖伸，缘隅乃猴牵。冥行路易失，前？火频然。倾壁见斜倚，危室睹孤圆。穴杳石如透，潭空海疑连。涉深怯龙跃，出险怵途悭。纡徐度虚隙，恍惚脱重泉。仆御矜乍往，朋徒庆生还。夙志爱游役，芳时屡徂愆。流光忽我迈，践胜及兹年。栖息固有期，迟暮复何言。二皇倘可值，颓龄庶能延。
徐叔度遗纨扇
作者：戴良
朝代：明
体裁：古风

团团七华扇，名在制久缺。感君裂纨素，与蒙却烦暍。入手讶如圭，映容疑学月。玩之炎气消，握之微风发。却愿暑长在，无使君暂歇。
忆汪遁斋二首
作者：戴良
朝代：明

四明羁客近如何，别去今才一月过。记得小斋多野色，豆花阴里唱离歌。一身独向中原去，每到前涂忆故知。折得柳条无寄者，小桥东畔立多时。
忆汪遁斋二首·其一
作者：戴良
朝代：明
体裁：七言绝句

四明羁客近如何，别去今才一月过。记得小斋多野色，豆花阴里唱离歌。
忆汪遁斋二首·其二
作者：戴良
朝代：明
体裁：七言绝句

一身独向中原去，每到前涂忆故知。折得柳条无寄者，小桥东畔立多时。
忆胡仲申
作者：戴良
朝代：明
体裁：古风

点点阶上苔，鲜鲜为谁碧？已别旧年人，空馀旧年色。我行东斋外，对之还尔惜。所思虽久违，犹有往来迹。
怀宋庸庵
作者：戴良
朝代：明
体裁：七言律诗

《麦秀》歌残已白头，逢人犹自说东周。风尘澒洞遗黎老，草木凋伤故国秋。祖逖念时空击楫，仲宣多难但登楼。何当去逐骑麟客，被发同为汗漫游。
怀滑撄宁
作者：戴良
朝代：明
体裁：七言律诗

海日苍凉两鬓丝，异乡飘泊已多时。欲为散木居官道，故托长桑说上池。蜀客著书人岂识，韩公卖药世偏知。道涂同是伤心者，只合相从赋《黍离》。
怀项彦昌
作者：戴良
朝代：明
体裁：七言律诗

渭树江云每忆君，别来惟见白头新。百年谁是知心者，千里同为叹世人。内景琴心筼谷夜，外丹火候杏园晨。极知养道多馀暇，何得长生及老身。
感怀·其七
作者：戴良
朝代：明
体裁：古风

游鱼返于渊，飞鸟归于山。行子别乡国，既久何当还。日落长风起，棱棱气遂寒。居人息深帷，浮客未遑餐。忧虞销素质，风霜凋夙颜。惟馀一寸心，岁暮保贞坚。
感怀·其三
作者：戴良
朝代：明
体裁：古风

玄圃有丹木，八干何亭亭。光同白玉润，液比碧瑶清。不知何年代，产此至阳精。仙经所尝言，服之可千龄。吾将具舟楫，涉海掇其英。
感怀·其三
作者：戴良
朝代：明

玄圃有丹木，八干何亭亭。光同白玉润，液比碧瑶清。不知何年代，产此至阳精。仙经所尝言，服之可千龄。吾将具舟楫，涉海掇其英。良辰岂长遇，阴晦在须臾。今日弗为乐，明旦恐不如。都门多佳丽，清啭当座隅。促席道平素，况有高士俱。列俎过三鼎，倾酒尽百壶。挥金娱心意，慷慨不留储。达人每滔荡，俗士恒自拘。白头怀轗轲，抚己一长吁。落叶响空山，羁鸟号穷林。此时单居妇，哀怨起瑶琴。清商逐风转，三叹有馀音。分明曲中意，感此离恨深。空床亦易守，时寒难独禁。凉飙一夕起，达曙怀重衾。君固执高节，讵知伤妾心。家藏两宝剑，已合雌与雄。潜锋在金匣，谓当长相从。何言风雨夕，化作双蛟龙。一游吴水西，一落丰城东。相去邈千里，时时气上冲。神物终不隔，岁晏会当逢。游鱼返于渊，飞鸟归于山。行子别乡国，既久何当还。日落长风起，棱棱气遂寒。居人息深帷，浮客未遑餐。忧虞销素质，风霜凋夙颜。惟馀一寸心，岁暮保贞坚。
感怀·其五
作者：戴良
朝代：明
体裁：古风

落叶响空山，羁鸟号穷林。此时单居妇，哀怨起瑶琴。清商逐风转，三叹有馀音。分明曲中意，感此离恨深。空床亦易守，时寒难独禁。凉飙一夕起，达曙怀重衾。君固执高节，讵知伤妾心。
感怀·其六
作者：戴良
朝代：明
体裁：古风

家藏两宝剑，已合雌与雄。潜锋在金匣，谓当长相从。何言风雨夕，化作双蛟龙。一游吴水西，一落丰城东。相去邈千里，时时气上冲。神物终不隔，岁晏会当逢。
感怀·其四
作者：戴良
朝代：明
体裁：古风

良辰岂长遇，阴晦在须臾。今日弗为乐，明旦恐不如。都门多佳丽，清啭当座隅。促席道平素，况有高士俱。列俎过三鼎，倾酒尽百壶。挥金娱心意，慷慨不留储。达人每滔荡，俗士恒自拘。白头怀轗轲，抚己一长吁。
感怀八首
作者：戴良
朝代：明

黄虞去我远，大道邈难追。悠悠观世运，终古叹兴衰。王风哀以思，周室日陵迟。五伯方迭起，七雄更相持。兼并逮狂秦，干戈益纷披。复闻晋虏乱，五胡乘祸机。杀伐代相寻，昏虐无休期。群生困涂炭，万象翳氛霏。岂无忧世者，咄嗟吾道非。楚狂隐歌凤，商山沦采芝。去去君勿疑，古今同一时。杪岁属摇落，青蒲忽青青。萌达未几日，大火已南明。天运一如是，废兴安得停。商郊迁夏鼎，殷士祼周京。异方既已没，亳社亦已平。务光真达道，敝屣薄时荣。宠极辱会至，势利真祸罗。君看道旁木，几曾成斧柯。世中繁华子，追恨每苦多。芬芳有徂谢，平地生风波。陆机去华亭，苏子狭三河。平生已谓毕，末路其如何？秋风何萧瑟，一夜下庭绿。登高望宇宙，悄悄伤心曲。人生百年内，四序相迫促。衰颜与颓运，去去不再复。今晨与君会，明旦成往躅。夸父走虞渊，前涂乃尔速。世人不自悟，朝暮营所欲。冰炭满襟抱，殊无一朝足。奄忽乘物化，身名同草木。时秋救边急，喧呼闻点兵。荒城接沙漠，群马尽嘶鸣。荷戟者谁子？赢粮将远征。借问何所之？天骄窥汉城。西奔丁零塞，北走单于庭。穷冬冰雪交，殊方不可行。骨肉两决绝，悲极哭无声。怯卒当劲虏，投鱼饫长鲸。已分沙场死，暴骨无完形。驱车舍之去，不忍听此声。圣人御宇内，早使太阶平。伐木音久废，交友竟吾欺。利害纷啖食，迫逐方交驰。晨起践零露，四顾将安之。东路阻山海，北走到临淄。临淄古齐国，淳风亦早衰。惟闻管敬仲，尝受鲍叔知。其人今已殁，乡里失其依。知音苟不存，仗剑起旋归。在世忽如寄，胡乃劳其生。浊酒报初熟，颓然醉前荣。日暮彩云敛，天宇湛虚明。群动各已息，一鸟忽嘤鸣。感之欲长叹，酒至还复倾。陶公殁已久，谁能喻吾情？索居将永矣，浩然怀故都。故都何处所，限此江与湖。时时起望之，风波缅前涂。独见双飞燕，连翩还我庐。我庐有丛菊，近亦开几株。恐从分别来，灵根日就芜。请为语比邻，早把恶草除。恶草除已尽，叹息复何如。
感怀八首·其一
作者：戴良
朝代：明
体裁：古风

黄虞去我远，大道邈难追。悠悠观世运，终古叹兴衰。王风哀以思，周室日陵迟。五伯方迭起，七雄更相持。兼并逮狂秦，干戈益纷披。复闻晋虏乱，五胡乘祸机。杀伐代相寻，昏虐无休期。群生困涂炭，万象翳氛霏。岂无忧世者，咄嗟吾道非。楚狂隐歌凤，商山沦采芝。去去君勿疑，古今同一时。
感怀八首·其七
作者：戴良
朝代：明
体裁：古风

在世忽如寄，胡乃劳其生。浊酒报初熟，颓然醉前荣。日暮彩云敛，天宇湛虚明。群动各已息，一鸟忽嘤鸣。感之欲长叹，酒至还复倾。陶公殁已久，谁能喻吾情？
感怀八首·其三
作者：戴良
朝代：明
体裁：古风

宠极辱会至，势利真祸罗。君看道旁木，几曾成斧柯。世中繁华子，追恨每苦多。芬芳有徂谢，平地生风波。陆机去华亭，苏子狭三河。平生已谓毕，末路其如何？
感怀八首·其二
作者：戴良
朝代：明
体裁：古风

杪岁属摇落，青蒲忽青青。萌达未几日，大火已南明。天运一如是，废兴安得停。商郊迁夏鼎，殷士祼周京。异方既已没，亳社亦已平。务光真达道，敝屣薄时荣。
感怀八首·其五
作者：戴良
朝代：明

时秋救边急，喧呼闻点兵。荒城接沙漠，群马尽嘶鸣。荷戟者谁子？赢粮将远征。借问何所之？天骄窥汉城。西奔丁零塞，北走单于庭。穷冬冰雪交，殊方不可行。骨肉两决绝，悲极哭无声。怯卒当劲虏，投鱼饫长鲸。已分沙场死，暴骨无完形。驱车舍之去，不忍听此声。圣人御宇内，早使太阶平。
感怀八首·其八
作者：戴良
朝代：明
体裁：古风

索居将永矣，浩然怀故都。故都何处所，限此江与湖。时时起望之，风波缅前涂。独见双飞燕，连翩还我庐。我庐有丛菊，近亦开几株。恐从分别来，灵根日就芜。请为语比邻，早把恶草除。恶草除已尽，叹息复何如。
感怀八首·其六
作者：戴良
朝代：明
体裁：古风

伐木音久废，交友竟吾欺。利害纷啖食，迫逐方交驰。晨起践零露，四顾将安之。东路阻山海，北走到临淄。临淄古齐国，淳风亦早衰。惟闻管敬仲，尝受鲍叔知。其人今已殁，乡里失其依。知音苟不存，仗剑起旋归。
感怀八首·其四
作者：戴良
朝代：明
体裁：古风

秋风何萧瑟，一夜下庭绿。登高望宇宙，悄悄伤心曲。人生百年内，四序相迫促。衰颜与颓运，去去不再复。今晨与君会，明旦成往躅。夸父走虞渊，前涂乃尔速。世人不自悟，朝暮营所欲。冰炭满襟抱，殊无一朝足。奄忽乘物化，身名同草木。
承君衡叔干远送赋此以别
作者：戴良
朝代：明
体裁：七言律诗

长风吹度海东边，惯听潮声已十年。往事免成尘扑面，新愁唯有雪盈颠。半生望眼迷辽鹤，一夜归心到蜀鹃。远赋《骊驹》惭二妙，纵歌安得酒如川。
投同佥公
作者：戴良
朝代：明
体裁：五言律诗

授钺几专征，分藩复此行。身为汉飞将，家若鲁诸生。秘略三边服，妖氛一剑横。已多门下客，持笔待功成。
投王郡守
作者：戴良
朝代：明
体裁：五言律诗

已落时人后，谁能说姓名。惟应马南郡，偏重郑康成。宾馆悬床待，公庭罢吏迎。为居门下久，童仆亦多情。
抵富阳宿县治作
作者：戴良
朝代：明
体裁：古风

戾戾风荡波，鳞鳞云出崿。乘轺临安道，指景富春郭。是节春已暮，遥涂寒尚薄。升阳对人掩，倾润洒衣落。解鞍憩危岭，倚剑望幽壑。饥禽声固惨，哮虎势尤恶。既暝入公署，息念坐尘阁。俯思还浦鱼，仰忆回风鹤。以之念乡县，临觞不能酌。
抵胶州
作者：戴良
朝代：明
体裁：古风

舟行无休期，晨夜涉风水。蹈越入吴乡，乘楚造齐鄙。逗浦波尚险，即陆路才砥。依稀见州郭，仓皇问官邸。土墙讶半颓，草屋惊全圮。所幸民俗淳，稍使客情喜。北来既旬月，西去尚几里。严程谓已近，危涂方始此。沮洳浩茫茫，菅茅复靡靡。幽燕去魂断，伊洛望心死。日暮坐空床，浩然念枌梓。
插秧妇
作者：戴良
朝代：明
体裁：七言律诗

青袱蒙头作野妆，轻移莲步水云乡。裙翻蛱蝶随风舞，手学蜻蜓点水忙。紧束暖烟青满地，细分春雨绿成行。村歌欲和声难调，羞杀扬鞭马上郎。
旅怀
作者：戴良
朝代：明

春半家书预作期，长儿十月送寒衣。江空野旷无消息，踏遍苍苔人独归。数口迢迢寄海边，乡心客计两茫然。老妻岂悉未归意，将谓飘蓬似往年。独向荒村歌竹枝，寒烟暮雨不胜悲。平生一种凄凉态，岂料偏归老大时。
旅怀·其一
作者：戴良
朝代：明
体裁：七言绝句

春半家书预作期，长儿十月送寒衣。江空野旷无消息，踏遍苍苔人独归。
旅怀·其三
作者：戴良
朝代：明
体裁：七言绝句

独向荒村歌竹枝，寒烟暮雨不胜悲。平生一种凄凉态，岂料偏归老大时。
旅怀·其二
作者：戴良
朝代：明
体裁：七言绝句

数口迢迢寄海边，乡心客计两茫然。老妻岂悉未归意，将谓飘蓬似往年。
晚至永乐
作者：戴良
朝代：明
体裁：七言律诗

江干细路走羊肠，远逐钟声到上方。水荇暝时云淡淡，径松深处月苍苍。佛庐夜续传灯火，僧榻寒薰小篆香。何用别寻天竺去，人言此地即慈航。
有怀淬用刚赋此以寄
作者：戴良
朝代：明
体裁：七言律诗

何处名山擅地灵，雨徵峰下树青青。九天日落疑星化，一夜龙归挟雾腥。禅窟已镌新赐翰，法函惟启旧藏经。道人犹恨居山浅，杖锡时时入杳冥。
望九灵山
作者：戴良
朝代：明
体裁：古风

九灵眇何许，连峰高不极。依稀接远雾，仿像起寒色。我家是山下，别来岁频易。屋庐閒鸟声，冢墓遗兽迹。可望不可至，空多故乡忆。
望大牢山
作者：戴良
朝代：明
体裁：古风

稍入东胶界，即见大牢山。峰攒侔剑戟，嶂叠类云烟。棱棱插巨海，渺渺漾中川。波涛共突兀，天日相澄鲜。氓居接岛屿，观宇连术阡。既馆茹芝士，亦巢遁世贤。客行积昏旦，水宿倦舟船。兹山思独往，结茅徵愿言。柁师不我从，太息归中原。
朱鹭
作者：戴良
朝代：明
体裁：古风

朱鹭何从止，去啄金堤饮玉水。朝随赤雁暮碧鸡，荡漾惊波不得栖。有时挟子上林去，网丝纷纷复难避。不如敛翅江海湄，远却幽并游侠儿。
杨本初见访别后却寄
作者：戴良
朝代：明
体裁：古风

有客越中来，衣带越溪雨。既来还遽辞，耿耿不得语。譬如东轩月，偶此成宾主。浮云一与期，清光无定所。出门复入门，怅望夜将午。几向雨来时，念子溪之浒。事违人已衰，别多心更苦。朝来数鬓丝，近复添几缕。
梅檐为天叙师赋
作者：戴良
朝代：明
体裁：七言律诗

上人曾住大梅山，坐看檐梅眼欲穿。白足乱迷行道日，宝花轻堕讲经天。肯将素服欺尘梦，只许清香入梵筵。看到常师成熟后，方知此道有真传。
次场口
作者：戴良
朝代：明
体裁：古风

久宦迷故都，故都在何处？驱车向邻壤，头白不知路。长林日夕行，旷野东西顾。方远叹涂阻，逾近覆心惧。岂无入林翮，莫与归飙遇。
次大牢山下
作者：戴良
朝代：明
体裁：五言律诗

草树丛祠古，波涛仙掌清。钟声千里阔，帆影一舟横。茅屋边山戍，泥墙傍海城。中原风景异，到此暗伤情。
次昌乐
作者：戴良
朝代：明
体裁：七言律诗

世乱何从托此身，荒城牢落偶相亲。民情固洽初来日，兵气终悲乍见人。钜鹿郡连来羽檄，穆陵关近起烽尘。携家避地头俱白，寇至更堪消息真。
次益都
作者：戴良
朝代：明
体裁：五言律诗

使傅来遥甸，估车驰近坰。茅庐城外市，杨树驿边亭。淄水穿原绿，牛山入郡青。西游应未遂，又复渡沧溟。
次益都
作者：戴良
朝代：明
体裁：古风

我行何处所，北海乃其地。去家万里馀，为客九秋际。白杨夹轨路，黄茅结官第。陆嫌泥活活，水愁河瀰瀰。逐寇骑宵驰，防敌城昼闭。疲氓已星散，惊尘仍雾起。长啸指牛山，掩泣望淄水。进退两难图，徘徊尚谁恃。《易》戒触藩羝，《诗》刺离罦雉。已矣可奈何，愁来但甘寐。
次韵宿西山
作者：戴良
朝代：明
体裁：古风

旦棹东湖澨，暝策西山麓。林光漏月清，水影漾天绿。初风革故和，穷律转新肃。悲来攒人怀，山房不成宿。
次韵寄陈大参
作者：戴良
朝代：明
体裁：七言律诗

仙风久仰羽人丘，功业今归户牖侯。万事糺纷难辟谷，一秋衰谢独登楼。思閒已蜡游山屐，愿治方资济海舟。闻说中营频倚注，文园肺病几时瘳。
次韵春雪禁体
作者：戴良
朝代：明

孙生读书光映檐，杨公涤笔色摇椀。岂知今日物象新，总向三春堆积满。著地都将委琐藏，拂池尽把瑕玼涴。直愁芝菌埋没平，讵惜松篁摧挫短。杂梅既无北使折，穿杨那有东风管。千逵晓滑乍羞明，万瓦夜寒仍待伴。村村掩土蛰迷户，处处压林巢覆卵。集迟固为入坎深，消早岂缘侵座暖。世事已如鸿印爪，我生方类鹿行疃。卧庐正慕焦寝安，扫径却嗟袁路断。何人无事杖堪寻，谁家有酒门可款？皓首书生自局束，紫髯参军每萧散。方晨致命许降临，未午催诗戒迟缓。徐君可是常胜家，白战先陈汉庭袒。《阳春》一曲古难和，冻笔阁来敢辞懒。
次韵游上方
作者：戴良
朝代：明
体裁：七言律诗

故人邀我破愁颜，风磴云岩尚可攀。五色蓬莱常近郭，一湖波浪欲浮山。江皋极目双枫赭，涧道伤心细菊斑。作客异乡俱老大，乘时吟赏不知还。
次韵游宝华寺
作者：戴良
朝代：明
体裁：七言律诗

失脚江湖鬓欲华，寻僧姑啜赵州茶。卓泉不复闻飞锡，说法空传见雨花。水乐隔林迷梵呗，云衣入户乱袈裟。同游赖有兰台客，时出新诗斗綵霞。
正月五日游石门怀所迟客
作者：戴良
朝代：明
体裁：古风

开岁已五日，良辰诚蹉跎。悟彼时鸟鸣，往游山之阿。平明发阴壑，亭午憩阳坡。崖障献奇峭，水木呈清华。幽谷既深入，茂林仍远过。迢迢蹊绝踪，隐隐泉齧沙。涉涧固洄沿，陟岘复巍峨。舍舆挹飞流，停策引芳柯。石畬忽云拥，岩度亦星罗。土啬念唐风，民勤怀豳歌。羽檄起淮甸，烽火连浙河。无地可投足，此山思结萝。良俦愆我素，荏苒当如何？长啸临逝川，汩汩感人多。
永乐寺观先师柳公三大篆及诸石刻泫然赋此
作者：戴良
朝代：明
体裁：古风

舍舟遵微行，振衣游净域。谁知登眺初，已动存没忆。大篆揭巍堂，古句刻贞石。辞翰固留今，身世悉成昔。筠绿雨新霁，山寒窗易夕。方怀露电悲，何有林泉适。出睹阶上苔，一是旧行迹。我心如涧水，欲流翻震激。
治圃四首
作者：戴良
朝代：明

三春丰雨泽，晨兴观我畦。嘉蔬有馀滋，草盛相与齐。戮力治荒秽，指景光已西。好月因时来，归路杳然迷。暮鸟寻旧林，晚兽遵故蹊。我亦息微劳，去去安吾栖。长夏罕人事，斋居有馀閒。北窗多悴物，且遂灌吾园。攒根既舒达，积叶亦葱芊。瓜瓞绕畦长，新葵应节鲜。抱瓮一回视，生意盈化先。在我岂不劳，即境多所欢。悠悠千载间，樊生信为贤。苒苒素秋节，凄凄天宇清。挈杖视西园，俯仰伤我情。藜藿日就凋，惟见野草青。草青亦几日，霜露早已零。万物会有终，人生无久荣。功勋苟不建，未若托林坰。所以荷蒉翁，长歌悲磬声。吾其理吾圃，聊以隐自名。穷冬霜露下，谷风转凄其。以今四运周，感兹百卉腓。披榛归北圃，墟里故依依。桑竹馀朽株，台榭有遗基。野老相与至，嘲谐谈昔时。谈罢辄引觞，陶然无所思。纷纭世中事，寒暑相盛衰。此理苟不胜，役役徒尔为。既以适吾愿，何能忽去兹。
治圃四首·其一
作者：戴良
朝代：明
体裁：古风

三春丰雨泽，晨兴观我畦。嘉蔬有馀滋，草盛相与齐。戮力治荒秽，指景光已西。好月因时来，归路杳然迷。暮鸟寻旧林，晚兽遵故蹊。我亦息微劳，去去安吾栖。
治圃四首·其三
作者：戴良
朝代：明
体裁：古风

苒苒素秋节，凄凄天宇清。挈杖视西园，俯仰伤我情。藜藿日就凋，惟见野草青。草青亦几日，霜露早已零。万物会有终，人生无久荣。功勋苟不建，未若托林坰。所以荷蒉翁，长歌悲磬声。吾其理吾圃，聊以隐自名。
治圃四首·其二
作者：戴良
朝代：明
体裁：古风

长夏罕人事，斋居有馀閒。北窗多悴物，且遂灌吾园。攒根既舒达，积叶亦葱芊。瓜瓞绕畦长，新葵应节鲜。抱瓮一回视，生意盈化先。在我岂不劳，即境多所欢。悠悠千载间，樊生信为贤。
治圃四首·其四
作者：戴良
朝代：明
体裁：古风

穷冬霜露下，谷风转凄其。以今四运周，感兹百卉腓。披榛归北圃，墟里故依依。桑竹馀朽株，台榭有遗基。野老相与至，嘲谐谈昔时。谈罢辄引觞，陶然无所思。纷纭世中事，寒暑相盛衰。此理苟不胜，役役徒尔为。既以适吾愿，何能忽去兹。
泛海
作者：戴良
朝代：明
体裁：古风

仲夏发会稽，乍秋别勾章。拟杭黑水海，首渡青龙洋。南条山已断，北界水何长。远近浪为国，周围天作疆。川后偶安恬，天吴亦屏藏。荡桨乘月疾，挂席逐风扬。零露拂蟠木，旭日耀扶桑。我行无休隙，此去何渺茫。东海蹈仲连，西溟遁伯阳。轻名冀道胜，重己企时康。孰谓情可陈，旅念坐自伤。
泛石湖
作者：戴良
朝代：明
体裁：古风

束发企名都，游宦及兹年。遂陪登瀛侣，来上泛湖船。水光曜残日，林影溢中天。岩穴停桡见，楼台鼓枻看。苍苍敛暝色，幂幂曳寒烟。菰蒲有馀凄，鸥鹭相与閒。窈窕趋回浦，荡漾媚遥川。水宿怯宵清，篷卧爱月穿。俯视潜夜鱼，仰睇冲晓鸢。窘身愧浮霄，敛志惭跃渊。何当谢冠冕，岁晏此盘旋。
泛西湖舟中作
作者：戴良
朝代：明
体裁：古风

夙负海岳志，缅怀西湖名。蹉跎去玄发，邂逅徵素情。驿鞚依岸息，画舫漾波轻。前睇苏堤绕，旁窥葛岭横。恋结处士祠，悲缠忠将茔。兴繁赏屡失，境变魂愈惊。雉堞见新筑，翚甍失旧营。空馀歌舞地，讵闻箫管声。顾余文墨吏，遑知治乱情。人隐虽未弭，客怀聊暂清。一动群生念，咄咄何时平？
渡海
作者：戴良
朝代：明
体裁：七言律诗

结屋云林度半生，老来翻向海中行。惊看水色连天色，厌听风声杂浪声。舟子夜喧疑岛近，估人晓卜验潮平。时危归国浑无路，敢惮波涛万里程。
渡黑水洋
作者：戴良
朝代：明
体裁：古风

舟行五宵旦，黑水乃始渡。重险讵可言，忘生此其处。紫氛蒸作云，玄浪蹙为雾。柁底即龙跃，橹前复鲸怒。掀然大波起，歘与危樯遇。入水访冯夷，去此特跬步。舟子尽号泣，老篙亦悲诉。呼天天不闻，委命命何据。川后幸戢威，风伯并收驭。偶济固云喜，既往益增惧。居常乐夷旷，蹈险忧覆坠。出处愧宿心，祸福昧前虑。皎皎乘桴训，用以慰情素。
渡黑水洋
作者：戴良
朝代：明
体裁：五言律诗

舟行沧海上，魂断黑波前。好似星沈夜，仍逢雨至天。鲸迷川后国，龙触估胡船。强起推篷看，惟应发欠玄。
游东湖
作者：戴良
朝代：明
体裁：古风

漾舟疑港断，进帆喜湖广。境丽趣非一，路迷心已往。云峰互稠沓，烟波纷滉瀁。梵宇浮镜入，琳宫蹑屏上。浪起孤屿沈，水落众山长。隐隐草畔堤，悠悠芦际榜。幽怀自此多，客情复谁奖？身固脱虞阱，心犹寄尘网。安得超世姿，来纵山泉赏。
游吴山承天观
作者：戴良
朝代：明
体裁：古风

石径趋巍宫，云甍倚层壁。昔闻帝子游，今见羽人宅。鳞居庭际拥，蜃阁窗外辟。复岭曲且盘，乔林隐复直。路萦赏心侣，谷馆咀芝客。既近已欣觏，抚远亦惊觌。离离越树青，渺渺海门白。乘风迟来潮，倚月候归汐。徘徊忆天险，俯仰誇地德。于时将指使，暂此荡尘臆。岂无犬马情，终负烟霞癖。何当解朝组，相从隐仙籍。
游大慈山
作者：戴良
朝代：明
体裁：古风

水行境谓尽，陆出路旋通。乃即苍松径，步入青莲宫。连嶂既崷崒，密林亦葱茏。地涉清净界，身游紫翠重。临流玩广沼，企石眺奇峰。寒镜湛秋夕，碧玉划晴空。兰若与年峻，象筵缘教崇。谒祠慨乡相，寻僧叩禅宗。契理已无像，观念岂有穷。愿绝区中缘，永依尘外踪。嗒然遗身世，年齐天地终。
游天童山
作者：戴良
朝代：明
体裁：古风

避嚣去城市，遣闷在川岑。遂申独往意，行此无尽林。松篁俨映郁，苍翠邈深沈。九陇山已见，三生石可寻。列障围招提，杰阁俯岖嵚。池光乱塔影，涧流传声音。龙化井已竭，虎去泉徒深。周顾信灵迹，迟留多赏心。念未委尘妄，事可息烦襟。即理苟已协，何用恋华簪。
游定水
作者：戴良
朝代：明
体裁：古风

常公开化地，源师讲经处。人物有古今，山川无新故。橐驼既西峙，鸣鹳亦东翥。清泉冽广沼，苍松夹永路。入寺结青莲，参方薰玉树。三足想后因，四禅感前悟。此生真幻化，学道奈迟暮。感叹顾昔心，怅然起遐慕。
游山至叶仲容家饮散因为醉歌
作者：戴良
朝代：明

石林古村郁深窈，几处楼居插晴昊。主人喜我携客来，隔屋频呼酒家保。老来厌受樊笼束，十日山行恣幽讨。世间万事良可知，一杯且此开怀抱。座中高士毛云庄，满腹诗才斗葩藻。自从偕我林壑游，得句几回惊绝倒。况逢地主亦善诗，时出新篇慰枯槁。安得思如刘沈辈，席上同吟醉歌好。窗萦月练爱宵迟，楼度日车嫌曙早。众宾固尽新知乐，贱子独怀心慅慅。有家远在越水东，数口漂流千里道。身心已同风撼木，寿命何殊露垂草。柴桑未返彭泽翁，同谷空悲杜陵老。好？涧水添酒杯，尽把閒愁醉中扫。
游清泉寺
作者：戴良
朝代：明
体裁：古风

路绕苍松迥，寺俯清泉幽。况复得佳友，来游当杪秋。情随水声远，兴挟山光浮。两涧涉游足，双峰睇吟眸。陆寻虞监宅，林访袁家丘。徘徊念畴昔，感叹罢冥搜。古今如大梦，身世一浮沤。不悟无生乐，终缠有漏忧。晤言资道侣，冥理契缁流。咄嗟已成累，竟动故园愁。
游湖上诸山
作者：戴良
朝代：明

澄湖总地德，连山雄㝢县。岚气川上浮，林影波中见。东临带吴会，北拒衿楚甸。上峙岫如复，下亘水成练。参差窥粉堞，出没露丹殿。宏丽迈前闻，游观踰昔践。君侯挺奇兴，轩盖此追衍。云随朱旆扬，路绕赪霞转。五药芳可采，三芝秀堪搴。升高望已骋，即卑趣仍展。愿言谢羁缠，久兹事攀援。结网政未能，临渊亦徒羡。
游赤松山分韵得弟字
作者：戴良
朝代：明
体裁：古风

旦发东郭门，晚憩北山址。乍离城市喧，益羡丘壑美。舍车陟岖嵚，停策玩清泚。游目苍崖颠，放情白云里。攀林感落英，涉涧悲逝水。冀凭栖遁踪，往遇冥寂士。忽见山阿人，彷佛君平起。何当乘素烟，相与嚼丹蕊。牧羊事已乖，鍊石情徒止。长揖谢荒祠，永愧尔兄弟。
游龙山
作者：戴良
朝代：明
体裁：古风

昔闻龙石名，今觅龙山路。泛江循近洲，即陆入遥树。离离列綵岩，泫泫濯甘露。歘见雨徵峰，高出云飞处。好山殊未历，游子已多趣。寻幽虽欲行，爱境不能去。庶凭物外踪，稍息尘中虑。佛庐既崇旷，云阁复高据。登临当雨馀，眺望属秋暮。意同疏木寒，兴逐惊乌翥。苍苍暝色起，杳杳晚钟度。耽玩乐地幽，趋事嫌迹遽。为谢林下人，行当重游寓。
湖下对雨有怀天渊老禅
作者：戴良
朝代：明
体裁：古风

空濛暗遥甸，淅沥响高树。乍萦林表来，复洒重湖去。潇潇孤兴发，望望寒川暮。念与道人期，云深不知处。
湖州行送人作郡
作者：戴良
朝代：明
体裁：古风

湖州岁岁修城堡，敌骑时烧城外草。城外居民如野鹿，目睽睽兮尾促促。去输官税输不足，半在军中半在狱。独留新妇饷姑前，也执吴绡供税钱。吴绡已尽归未得，复到官家候消息。我相闻之忧尔湖，命选贤侯此剖符。贤侯若为湖作主，便须罢却徵求苦，留得湖民障兹土。
潇湘夜雨
作者：戴良
朝代：明
体裁：五言绝句

洒江思已悲，入夜声转急。还忆在荆南，卧听湘妃泣。
田居
作者：戴良
朝代：明
体裁：古风

我生非匏瓜，于世可无食。躬耕实所慕，戮力归稼穑。当春土脉动，农事满阡陌。晨兴负耒去，日入弗遑息。我苗今已长，我耕有馀隙。斗酒劳近邻，只鸡饷过客。人生但如是，亦足慰平昔。此意谁复知，千载惟沮溺。
甲辰元日对雪联句
作者：戴良
朝代：明

三冬不作雪，元日乃飞花。殆似呈丰兆，还如献岁华。晓梅同璀璨，冻蝶斗交加。叠径如拖练，旋空若搅车。随风疏复密，杂霰整还斜。葩借云为叶，光疑月在沙。迷汀难辨鹭，著柳易分鸦。咏絮应输韫，吟车欲过叉。寒将椒酒敌，瑩比塞酥嘉。刻画天呈巧，铺张地掩瑕。早朝光映笏，暝猎势漫罝。后腊宁非瑞，先春益自誇。拂林微见蕊，缀草浅窥芽。煖促庭猊化，阳催瓦雀呀。土融偏润麦，水活最便茶。不雨檐常滴，当阴砌或遮。诗成灯屡剪，坐久鼓频挝。路滑妨回骑，城严畏奏笳。岁寒同在旅，春至倍思家。此日堪乘兴，归舟向若耶。
留别白沙诸友·其一
作者：戴良
朝代：明
体裁：五言律诗

频年接歌笑，谁忍隔音形。一为寒窭迫，顿忘离别情。春帆已驾浦，晨鼓亦催程。可得重相过，同听夜潮声。
留别白沙诸友·其二
作者：戴良
朝代：明
体裁：古风

雨暗长江日，钟动寒城曙。居人息深阁，游子行多露。冥冥见烟花，暧暧想云树。不道绝游从，晨昏自难度。
登大牢山
作者：戴良
朝代：明
体裁：七言律诗

海上名山谁作邻，数峰高起自为群。林明夜见水底日，浪动暮疑岩下云。渺渺乾坤何处辨，迢迢齐楚此中分。那堪回首东南地，烽火连年警报闻。
登尧峰
作者：戴良
朝代：明
体裁：古风

已从■泉游，复向尧峰去。尧峰眇何所，氓俗不知处。披拂强追寻，疲苶窘凌遽。息喘倚茂松，济胜犯零露。积石拥近蹊，飞岚护遥树。仰观天宇垂，俯睨河流注。石湖尚波澜，洞庭但烟雾。游子多悲怀，触景增远慕。微迹既漂泊，流年复迟暮。半生仅一来，百龄能几度。回驾怅难淹，又复首前路。
登鹿田
作者：戴良
朝代：明
体裁：古风

山北倦游览，山南纵攀援。苔滑岂可步，萝弱犹足扪。力竭转修蹊，险尽得平原。排峰作郛郭，列岫代墉垣。披拂趋兰社，靡迤入松门。奇石既罗径，初篁亦当轩。鹿耕事固远，仙化迹还存。野田遗旧场，孤冢秘精魂。感往情已剧，怀来念弥敦。学道值时阻，摄生逢景奔。何能弃缘业，即此穷朝昏。
白头吟
作者：戴良
朝代：明
体裁：古风

莫把白头吟，来调绿绮琴。蜀客当年聘私室，两情总向琴中得。谁信黄金买赋时，已是青蛾辞宠日。兔丝春来托女萝，雪霜未至尚缠柯。若个人心如草木，不到白头妾遭逐。妾有嫁时绿玉簪，时时插髻悦君心。一朝坠地双股折，恰似君心中道绝。我簪纵折犹共藏，君心一绝去他乡。
白纻歌
作者：戴良
朝代：明
体裁：古风

阖庐宫中夜挝鼓，宫树乌啼月未午。玉缸提来酒如乳，白纻衣成向君舞。美人醉起行步难，腰间珂佩声珊珊。肯缘娇爱减君欢，宝钗堕地不敢言。宫中门户多无数，君恩反覆日几度。明朝重著舞时衣，心中已道不相宜。
看松庵
作者：戴良
朝代：明
体裁：古风

结搆在中林，林木何离离。檐隅耸乔干，庭际俯樛枝。蜿蜿鹿尾扬，矫矫龙形垂。稠阴暗轩户，积髓滑阶基。美人游未还，素心适在兹。岂不念封植，无由敦佳期。岱畎称夏书，徂徕咏周诗。屈身古则然，违志今岂非。急雪交横至，严飙左右吹。所贵贞白质，不为寒岁欺。
短歌行
作者：戴良
朝代：明
体裁：乐府曲辞

青天上有无根日，驰光暂明还复黑。昼夜相催老却人，忽忽吾言四十七。偶看旧镜镜为羞，昔髭未生今白头。朱颜丹药已难觅，青史功名行且休。岁岁年年待富贵，富贵不来老还至。老既至兮百事非，病妻对之怨且詈。妻年比我虽稍卑，近亦摧颓如我衰。一生仳离殆居半，此世欢娱能几时。纵多子女知何益，北邙冢墓无人识。古往今来共如此，我亦胡为空叹息。人生满百世岂多，尊中有酒且高歌，有酒不歌奈老何。
秋兴五首
作者：戴良
朝代：明

野色苍凉日自斜，海城故故隐悲笳。人间已退三庚暑，天上谁乘八月槎。俯首风尘秋有泪，侧身天地老无家。杖藜独立清溪上，愁对归鸿没暮霞。咸阳城下动秋风，落木萧萧汉苑空。太液曾闻驻游辇，上林谁见弋飞鸿。王侯第宅苍茫外，锦绣山河感慨中。关塞只今无梦到，白头吟望思无穷。唐朝宫殿面南山，韦杜曾传尺五天。冯翊郡连通雨露，崤函地辟接风烟。陇云秦树空今日，衰草斜阳异昔年。世事纷更共如此，岂须见后始悽然。凤凰飞舞下层峦，珠树瑶花一夜残。周室旧闻迁宝鼎，汉宫今见泣铜盘。荒祠犹记双龙柱，坏埒曾传乙鸟坛。为叹兴亡肠易断，不须高眺傍高寒。露下碧梧秋气深，天时人事共萧森。海流不尽衰年恨，节序祇添故国心。千里还家知几日，十年逃世至于今。芳尊美酒无人共，安得愁中满意斟。
秋兴五首·其一
作者：戴良
朝代：明
体裁：七言律诗

野色苍凉日自斜，海城故故隐悲笳。人间已退三庚暑，天上谁乘八月槎。俯首风尘秋有泪，侧身天地老无家。杖藜独立清溪上，愁对归鸿没暮霞。
秋兴五首·其三
作者：戴良
朝代：明
体裁：七言律诗

唐朝宫殿面南山，韦杜曾传尺五天。冯翊郡连通雨露，崤函地辟接风烟。陇云秦树空今日，衰草斜阳异昔年。世事纷更共如此，岂须见后始悽然。
秋兴五首·其二
作者：戴良
朝代：明
体裁：七言律诗

咸阳城下动秋风，落木萧萧汉苑空。太液曾闻驻游辇，上林谁见弋飞鸿。王侯第宅苍茫外，锦绣山河感慨中。关塞只今无梦到，白头吟望思无穷。
秋兴五首·其五
作者：戴良
朝代：明
体裁：七言律诗

露下碧梧秋气深，天时人事共萧森。海流不尽衰年恨，节序祇添故国心。千里还家知几日，十年逃世至于今。芳尊美酒无人共，安得愁中满意斟。
秋兴五首·其四
作者：戴良
朝代：明
体裁：七言律诗

凤凰飞舞下层峦，珠树瑶花一夜残。周室旧闻迁宝鼎，汉宫今见泣铜盘。荒祠犹记双龙柱，坏埒曾传乙鸟坛。为叹兴亡肠易断，不须高眺傍高寒。
秋思
作者：戴良
朝代：明
体裁：七言绝句

往事分明似梦中，敝衣破帽立西风。河流不为愁人计，势逐长江日夜东。
秋日书怀
作者：戴良
朝代：明
体裁：七言律诗

独对阑干苜蓿盘，入秋两鬓转斑斑。长涂自觉衰难任，故国谁今老未还。犹喜病妻安久困，只怜弱子历多艰。有书若报征徭事，又遣新愁损旧颜。
秦湖渔隐为袁桂芳赋
作者：戴良
朝代：明
体裁：五言排律

履运已成昔，名湖尚说秦。避时端有意，把钓可无人。若士居姚水，遗风似舜民。地虽占越上，境实慕河滨。已忝归渔业，何言托隐沦。月浮孤艇夜，雨著短蓑春。泊渚多依藻，窥汀或傍筠。羽沈疑中饵，丝动讶拖鳞。竭泽知难脱，殃池数已屯。竞多声失厉，得隽语忘嗔。獭怨诛求尽，龙嫌荡漾频。腥风连巷陌，秽浪接沙尘。水际呼儿急，墙头换酒新。讴歌便野习，嗜好任天真。行媲清狂客，名传放逐臣。家临烟浦近，门对雪鸥驯。钓渭心徒苦，兴周迹已陈。子陵辞汉日，贺老别唐辰。事业今如是，栖迟固足珍。青云人既远，白首我还亲。衰谢无知己，飘零偶问津。但期连郡邑，岂料结比邻。东主方悬榻，西风且钓缗。扁舟如可具，同老此湖漘。
秦镜歌
作者：戴良
朝代：明

玉之荣，石之英，光瑩岂若秋金精。秋金之精铸镜成，良工锡以银华名。银华颜色如霜雪，携向秦宫叹奇绝。珊瑚台上吐菱花，玳瑁匣中生明月。夜筹已竭晓筹终，宫女对之难为容。云鬟被首黛渝色，我貌如心不堪饰。早知鉴心如鉴貌，汉兵敢犯咸阳道。咸阳汉殿空中立，秦镜团团昼飞入，至今鬼母夜深泣。
立秋日言怀
作者：戴良
朝代：明
体裁：古风

六龙不可顿，四序忽复移。气变感人心，怆然已秋时。池荷挺素质，园葵晔芳蕤。岂无一日好，不久还当衰。览物惜年迈，抚景伤志违。日暮坐空堂，此怀当告谁。
筑新居
作者：戴良
朝代：明
体裁：古风

挈杖去中林，卜宅江之边。江边多故庐，改筑架斯椽。左右皆废墟，南北尽颓垣。昔人固不留，遗迹尚依然。因之悟物理，盛衰恒递迁。世既异市朝，海亦变桑田。古来皆有是，念此一长叹。何以慰我怀，斗酒倾前轩。百世非所知，聊且乐当年。
答李宁之
作者：戴良
朝代：明
体裁：古风

涸鳞思赴海，倦翮念归山。如何远游客，岁久不知还。世涂方扰扰，豺虎尚为患。久嫌军务劳，翻羡为客閒。夜雨滴愁梦，晨风飒颓年。丈夫虽耿介，亦或多苦颜。而我承结邻，独喜相追攀。未坚金石交，已枉瑶华篇。时时感嘉贶，相视两悽酸。岂不欲为答，情深谅难宣。
经金绳废寺
作者：戴良
朝代：明
体裁：五言律诗

寂寞唐朝寺，频年客到稀。空山孤殿在，荒径一僧归。苔色骄秋雨，松声振夕晖。惊乌初有托，近亦出林飞。
胡仲厚为余写陋容诗以谢之
作者：戴良
朝代：明
体裁：古风

世间谁是丹青手，神妙如君不多有。一朝来访逆旅中，戏捉霜毫貌余丑。人生落地无常身，红颜几日白头新。况当万死干戈际，岂有丰神堪写真。胡君胡君眼如电，席上乍窥如惯见。三毛既已发天机，五采亦复开生面。试拂鸾台青镜铜，时时鉴我忧世容。双眉交攒两肩耸，政与此图标格同。闻说朝家画麟阁，袖公鄂公无处著。不从当代写英雄，却向穷涂绘老翁。老翁丑状固无比，一种孤高差足喜。里巷从今诧许仙，慎勿取钱盈二千。
自定川入海
作者：戴良
朝代：明
体裁：五言律诗

乍离东海郡，又上北溟船。红见波中日，青窥水际天。乡关千里隔，身世一帆悬。乡信何从达，归鸿落照前。
自定水回舟漏几溺
作者：戴良
朝代：明
体裁：古风

清游夙所嗜，投老兴未已。一朝得良俦，投袂为之起。龙山屐既蹑，蓝水舟亦舣。复访清泉境，三宿石林趾。叶氏好弟兄，坚留酣酒醴。屡辞不听去，维絷久乃弛。遂乘一败艇，夜溯潮江水。中流遭垫溺，指顾有生死。既类投湘屈，复近捉月李。云庄得神助，跃出洪波里。长呼施援手，臂与老猿似。唐生脱靴袜，投弃如敝屣。乱江上崩岸，赤脚不顾礼。空津稍骈集，尺地仅盈咫。前江后畎浍，拟步辄倾圮。既为屈蠖蹲，复作拳鹭峙。顷之云益黑，四顾无托止。复赖云庄仙，指挥命舟子。竟将补天术，塞却漏船底。仍逆冲波急，直榜慈溪涘。已瞻旧馆近，舍舟同步履。叩门诉馆人，慰藉杂悲喜。咄兹六尺躯，忽忽当暮齿。危涂冒险艰，到今知有几。君子处斯世，真与此舟比。倾覆乃其宜，得济诚幸尔。因歌戒溺篇，持用谢知己。
自述二首
作者：戴良
朝代：明

事业此生休，遑遑今白头。一年看又尽，数口转多忧。醉忆山公骑，寒悲季子裘。妻儿重相见，说著也堪羞。家无十日程，归计苦难成。为客忧饥馁，频年仗友生。刚肠随世屈，白发向人明。争似湖居好，扁舟载月行。
自述二首·其一
作者：戴良
朝代：明
体裁：五言律诗

事业此生休，遑遑今白头。一年看又尽，数口转多忧。醉忆山公骑，寒悲季子裘。妻儿重相见，说著也堪羞。
自述二首·其二
作者：戴良
朝代：明
体裁：五言律诗

家无十日程，归计苦难成。为客忧饥馁，频年仗友生。刚肠随世屈，白发向人明。争似湖居好，扁舟载月行。
至东胶
作者：戴良
朝代：明
体裁：七言律诗

海上惊闻报晓鸡，人家只在水云西。小舟横浦潮初落，茅屋压檐鸦乱啼。县市仅誇南货聚，州城独许北军栖。平生自是多离恨，一到中原便惨悽。
至古城饮冯氏家
作者：戴良
朝代：明
体裁：古风

跋马向斯里，彷佛见乡闬。徒知故山近，终嫌归路断。移疾驻近郊，薄言息短翰。新知固云集，旧交多雨散。惟君好兄弟，视我实亲串。慷慨谈昔游，留连兴累叹。荒基记歌榭，弃础忆吟馆。不睹物兴衰，讵知时治乱。鄙人获良晤，是节牵薄宦。清卮阻久陪，别袂限长判。作诗写情虑，聊用慰忧患。
至昌乐
作者：戴良
朝代：明
体裁：古风

秣马安丘邑，弭节昌乐县。道路正搔首，郡邑忽驰箭。邯河已虎据，穆陵复豺战。西拒拥戈矛，南出张组练。仓茫走黎庶，错愕动缨弁。我行日已远，我力日已倦。亨衢冀栖息，异事骇闻见。如何命不淑，所至时辄乱。既同丧家狗，亦类焚巢燕。仆御心尽灰，妻孥泪如霰。我道苟如此，安得发不变。
至杭宿钱塘驿
作者：戴良
朝代：明
体裁：古风

昨夜宿临平，今旦入钱塘。明岑净朝气，回浦漾晨光。隐隐吴岫出，遥遥越岸长。棱棱见摛堞，戢戢睹攒墙。堪叹游歌地，都非佳丽场。楼台已阒寂，阛阓亦荒凉。平生昧陈力，末暮忝为郎。徒然感恩义，谁复听忠良？晚投公馆宿，官烛何炜煌。自怜无补报，饮愧绕中肠。
至胶州
作者：戴良
朝代：明
体裁：五言律诗

自入东胶路，乡邦此地赊。人悲西候日，帆乱北溟霞。民俗农为业，州城土作家。驿楼何处是？庭树暮栖鸦。
舟发严陵承以愚天锡诸公追饯
作者：戴良
朝代：明
体裁：古风

祇役旋故都，舣舟析亲知。临岐辱饮饯，举觞念暌离。踯躅东城闉，徘徊江水湄。颓阳无停照，别晷有成期。屏迹堪养疴，乐道可忘饥。持此特久息，岂伊聊暂违。愿君崇令德，蜚声慰暮迟。
舟次兰阴忆寄君善敬德浚仲诸友
作者：戴良
朝代：明
体裁：古风

晓帆发严濑，暝棹次兰阴。悲歌泛洄渚，引领睇长林。眷言遵旧蹊，欲往访所钦。水行厌栖薄，室迩阻窥临。川静集潜虬，林茂萃鸣禽。独无群居志，感叹难为心。
舟次高钱迟孔昭不至诗以速之
作者：戴良
朝代：明
体裁：古风

屡约湖曲游，良辰辄蹉跎。及今风雨夕，一苇凌寒波。遥遥度墟里，靡靡转坡陀。暂息泉上楼，倚阑频啸歌。此时知心友，愆期在山阿。俦侣傒之久，不至复如何。
艾如张
作者：戴良
朝代：明
体裁：古风

翠为衿，锦为衣，朝朝暮暮泽水飞。泽中青草深且茂，莫听尔媒登垄雊。垄头西接桃李场，蓬藋艾尽有罗张。罗虽可避机莫测，尔误触之恐身伤。请看旧日张罗处，祥凤冥鸿不肯顾。
节妇操为贾妻作
作者：戴良
朝代：明
体裁：古风

父母嫁妾时，遗妾双鸳绮。双鸳既同生，亦复与同死。当知妾有夫，结言亦如此。妾夫今在远，妾身今独止。恐为行露侵，莫与双鸳齿。饮恨赴长川，川竭恨乃已。
芳桥宴集分韵得两字
作者：戴良
朝代：明

昔思整去装，今愿憩徂两。顾兹世路艰，愈叹日车往。达人豁繁忧，美景恣欢赏。座有朋簪合，庭多宾佩响。摘萸新贮囊，采菊细擎掌。时物已内酬，客心仍外奖。信美终异乡，虽乐非故党。何时息风波？一苇泛河广。
苦斋
作者：戴良
朝代：明
体裁：古风

薄游倦簪履，敛性偃林阿。群峰既旁绕，众卉亦前罗。暄风改故柏，微阳变陈萝。荼生缘阶上，栎长荫轩多。察性搴柔叶，辨味掇芳柯。苦节既可贞，佳名矢弗讹。享歜宠王使，集蓼奠皇家。尊盛犹若兹，疵贱将柰何。愿赐卜身诀，庶免后贤嗟。
营丘
作者：戴良
朝代：明
体裁：七言律诗

空壕废堞绕营丘，一望凄然使我愁。赐履封侯千古在，寻盟霸业此时休。鸦啼古木西胶暮，雁落平芜北海秋。回首江南万馀里，异乡如此若为留。
袁君庭玉以所藏何思敬山水图求题为赋长句
作者：戴良
朝代：明
体裁：古风

有客访我城东庐，手持何侯山水图。乍向高堂一披睹，已知笔力天下无。老我爱山兼爱画，对此心神忽俱化。得非鼓柁过潇湘，无乃枝藤上嵩华。野亭倒影浸江清，耳边髣髴波涛声。渔子苍茫泛舟入，林翁伛偻渡桥行。因忆良工绎思处，元气淋漓满毫素。岂但胸藏万丘壑，西极南溟随指顾。驱山走海何雄哉，满堂空翠挥不开。丹丘赤城意绵邈，蓬莱弱水情沿洄。何侯天机深，丹青世无敌。自从挥洒近天颜，林下何曾见真迹。年来丧乱走风尘，始为贤豪下笔亲。王吴未可誇神逸，阎公致誉安足真。与客传观欢未止，却叹何侯今已矣。卷图还客休重看，世间梦境亦如此。
访乌继善不值明日以诗见寄遂次韵答之三首
作者：戴良
朝代：明

达士不羁世，投身向宽閒。出处一虚阁，翠樾带澄澜。高怀抗尘表，逸思穷玄间。亦念泣岐客，悠悠欢会难。青云志已乖，白头《玄》懒草。家贫无宿储，逐食在远道。风霜减容鬓，忧虞损襟抱。不有同心人，谁其慰枯槁。佳期讵可失，况乃桑榆时。居人忽不见，行子终何之。暮色已凝屿，晴光始泛池。默默就归路，益叹琼树枝。
访乌继善不值明日以诗见寄遂次韵答之三首·其一
作者：戴良
朝代：明
体裁：古风

达士不羁世，投身向宽閒。出处一虚阁，翠樾带澄澜。高怀抗尘表，逸思穷玄间。亦念泣岐客，悠悠欢会难。
访乌继善不值明日以诗见寄遂次韵答之三首·其三
作者：戴良
朝代：明
体裁：古风

佳期讵可失，况乃桑榆时。居人忽不见，行子终何之。暮色已凝屿，晴光始泛池。默默就归路，益叹琼树枝。
访乌继善不值明日以诗见寄遂次韵答之三首·其二
作者：戴良
朝代：明
体裁：古风

青云志已乖，白头《玄》懒草。家贫无宿储，逐食在远道。风霜减容鬓，忧虞损襟抱。不有同心人，谁其慰枯槁。
访杨季常于陈山回途有述
作者：戴良
朝代：明
体裁：七言律诗

为忆幽人八十馀，片帆来访水南居。已知扬子门多酒，谁信冯驩食有鱼。一代定归名士传，百篇真授伏生书。前朝人物今无几，猎罢犹堪载后车。
访止公于文溪
作者：戴良
朝代：明
体裁：五言律诗

杖锡游兹地，过从动隔年。已无离别想，那有去来缘。心事青山外，禅机白石前。偶来非道意，敢借慧灯燃。
赠别吕用明
作者：戴良
朝代：明
体裁：古风

旅雁薄霄游，轻鸥掠水飞。相逢多间阻，所向有高卑。偶此风雨过，邂逅洲渚湄。翩翩形影乱，噭噭鸣声悲。日落水气寒，月高风景移。矰缴发中流，又复夜惊离。回翔空有志，栖宿定何时。飘飘天衢上，往慎子毛衣。
赠别汪定海二首
作者：戴良
朝代：明

前舟已云发，后舟更谁待。春事动江皋，客愁满山海。别晷只须臾，会期知何在？亦既违素心，安得颜不改。故人忽已别，兀兀吾何适？暮投甬东路，不见往来迹。古寺静修廊，空斋冷虚壁。独有阶上苔，犹如旧时碧。
赠别汪定海二首·其一
作者：戴良
朝代：明
体裁：古风

前舟已云发，后舟更谁待。春事动江皋，客愁满山海。别晷只须臾，会期知何在？亦既违素心，安得颜不改。
赠别汪定海二首·其二
作者：戴良
朝代：明
体裁：古风

故人忽已别，兀兀吾何适？暮投甬东路，不见往来迹。古寺静修廊，空斋冷虚壁。独有阶上苔，犹如旧时碧。
赠别祝彦明
作者：戴良
朝代：明
体裁：古风

怅望临荒蹊，驱驰骋遐步。江纡练月初，山标綵霞暮。天长路易迷，水深舟难渡。征人去不息，倦仆立相顾。此时悲送君，安能发不素。
赠妇
作者：戴良
朝代：明
体裁：古风

单居易为久，仳别难处心。而况我佳俪，有若比翼禽。暮栖必并枝，朝啄常共林。中道一分散，旷世绝形音。跂彼双雎鸠，翻飞河之浔。徘徊逐俦侣，每与同浮沈。今我反不如，迢迢江与岑。可能施两翮，乘风起相寻。
赠贾思诚
作者：戴良
朝代：明
体裁：古风

短愿本有涯，长忧自无端。道心日迥绝，衰病坐连绵。瑶琴废不理，金镜掩莫看。谁能蠲兹疾，并用驻吾颜。澡真藉灵草，测化奇神丹。神丹法已閟，灵草名尚传。或求向蓬岛，或采自钟山。何彼巫咸辈，竟隳伎术间。楚辞称九折，周礼稽十全。问名未为悦，染味方自叹。贾生妙斯理，輶使旌其贤。莫言相遇易，知音古犹难。
辛亥除夕三首
作者：戴良
朝代：明

眇眇家何在，悠悠岁又阑。十年东海上，千里北风寒。衰鬓随年改，愁怀借酒宽。何乡为乐土，身世各艰难。湖海风云暗，道涂霜雪清。如何一年尽，翻使百愁生。俗薄乖留计，时危缓去程。家人团坐夜，应悉旅中情。移居湖水上，已是一年期。客路频辞岁，家山忘别时。庭寒无鹊噪，春近有梅知。此夜伤情极，椒觞懒独持。
辛亥除夕三首·其一
作者：戴良
朝代：明
体裁：五言律诗

眇眇家何在，悠悠岁又阑。十年东海上，千里北风寒。衰鬓随年改，愁怀借酒宽。何乡为乐土，身世各艰难。
辛亥除夕三首·其三
作者：戴良
朝代：明
体裁：五言律诗

移居湖水上，已是一年期。客路频辞岁，家山忘别时。庭寒无鹊噪，春近有梅知。此夜伤情极，椒觞懒独持。
辛亥除夕三首·其二
作者：戴良
朝代：明
体裁：五言律诗

湖海风云暗，道涂霜雪清。如何一年尽，翻使百愁生。俗薄乖留计，时危缓去程。家人团坐夜，应悉旅中情。
过营丘
作者：戴良
朝代：明
体裁：五言律诗

山川无变易，人事有消亡。堪叹鹰扬地，都为鹿卧场。故基穿井邑，衰草半濠隍。属有归欤叹，登临倍感伤。
过营丘
作者：戴良
朝代：明

营丘古齐国，绵历几千春。轨路偶经从，延瞰一悲辛。郛郭尽阡陌，濠湟半烟云。旦摇禾黍实，暮走狐兔群。陵迟世祀忽，变换民居新。庙寝想馀基，文物忆前人。在昔商政熄，于时周德闻。圣贤相际会，文武共经纶。太公扶大业，伯夷守其仁。首阳遗节义，东海爵功勋。功勋谁独久？节义两同湮。物理有感触，长叹回吾轮。
还旧居
作者：戴良
朝代：明
体裁：古风

自我远行游，故庐今始归。如何廿载间，旧事都已非。曳杖过比邻，相呼寻故知。不见垂白翁，但见初长儿。我园既稍葺，我田亦就治。种秫酿美酒，拾薪煮豆糜。一笑集亲朋，相从说暌离。以之感畴昔，俯仰多所悲。人生一世中，所忧渴与饥。力耕给其用，此外更何思。便当息吾驾，皓首以为期。
送人从戎
作者：戴良
朝代：明
体裁：古风

世事谅难必，伊人去从戎。平生二三策，乃用军帐中。东郊已春阳，北陌尚寒风。千里违邺城，几日到边封。汉帜正星罗，淮骑亦云从。已入青油幕，犹带骈角弓。愿言帷幄士，勉赞戎马功。但期膺厚赏，不忘捐薄躬。庶几边上人，咸识尔为雄。
送人归姑熟
作者：戴良
朝代：明
体裁：古风

一官冒风尘，十载犯霜露。岂伊怀禄情，亦以娱亲故。长涂忽榛棘，四海益氛雾。父母且不知，妻子岂得顾。闽海非我乡，浙河幸余渡。谁知消息近，反使心魂惧。桑梓半不存，骨肉定何处。掩骼古则然，脱骖今岂遇。言归虽有期，悲情将焉诉。蓼虫昧葵堇，晨鸡识晦雨。君自处平世，安知我心苦。
送人赴广信军幕
作者：戴良
朝代：明
体裁：古风

慊慊促夜弦，翩翩戒晨轴。临分将列觞，指景念出宿。羁思无定端，官程有成速。含思登回陌，抱疢度遥陆。前峰日衔岫，后蹊风出谷。欲投近村去，惟见远烟绿。冰溪渺森沉，玉山郁骈矗。方远悲路长，逾前叹期促。边障固优暇，边情易翻覆。赞政谅匪难，布德在所勖。古来固疆圉，岂皆藉颇牧。
送刘仲修
作者：戴良
朝代：明
体裁：古风

名都郁佳丽，公室赫弘敞。缤缤集时彦，衮衮归世网。若人固忠勤，受命逾震荡。藩国简车徒，边亭巡境壤。道涂邈以夐，山川修且广。月宵抱影息，霜晨流念往。仰看零露团，俯听悲风响。景物劳梦思，驱驰罢心赏。去水无回波，长涂有徂鞅。临分恨莫留，搔首独长想。
送刘彦英东还
作者：戴良
朝代：明
体裁：古风

转蓬无定在，飘飖将何之。未遽离本根，赖有回飙吹。在昔从一官，整驾来南陲。何意十载留，竟负三年期。上有垂白亲，下有初长儿。平生已艰瘁，况复当乱离。及兹神武师，拓地如拾遗。遂令客行士，秋晏薄言归。慈母既生还，弱子亦抱持。歌舞入故都，志愿幸无违。鸿鹄游四海，鹪鹩守一枝。宁守卑栖分，不随鸿鹄飞。
送归安丞
作者：戴良
朝代：明
体裁：五言律诗

之子官何处，湖流一舸通。汀洲蘋影外，城郭水光中。夜泛苕溪月，春吟箬下风。若逢陈太守，为报各衰翁。
送班景道
作者：戴良
朝代：明
体裁：五言律诗

乡邦南北异，姓字独先知。忽见还成别，重逢总未期。路分残雨外，马度夕阳时。莫动林居兴，辕门新拜师。
送赵司令
作者：戴良
朝代：明
体裁：五言律诗

自入骠姚幕，从军凡几年。却缘盐筴利，去读海王篇。蜃气侵官舍，鲛人迎渡船。看君年未艾，暂出莫悽然。
送路理问出使太原
作者：戴良
朝代：明
体裁：七言律诗

使君持节欲何之，好是中原酣战时。天远储闱淹岁月，云缠杀气傍旌旗。渭川浪急舟行速，秦树阴深马去迟。复命东藩还几日，风霜看取鬓成丝。
送陈仲宣东还
作者：戴良
朝代：明
体裁：七言绝句

长途漠漠思凄凄，人尽东还我独西。家在江南消息断，烦君问讯重悲啼。
送陈同知
作者：戴良
朝代：明
体裁：古风

楚客事晋君，已皆荣厚禄。身章袭犀象，鼎食饫粱肉。荀范作姻娅，赵魏与追逐。旦分驰道出，夜旁天居宿。故悲绝宗党，新敬起宾仆。东洲有儒生，官路独迷躅。青年结主知，穷老佐州牧。今为千里行，犹未分符竹。
郡斋守岁
作者：戴良
朝代：明
体裁：五言律诗

守岁寒斋里，开盘试奠辛。杯行犹是腊，酒醒即逢春。天地长为客，风尘叹此身。岁时追往事，独有老随人。
郡斋度岁二首
作者：戴良
朝代：明

失脚双溪路，今经两度春。不堪飞雪夜，还作望乡人。世事方如梦，生涯笑此身。惟应两蓬鬓，不负岁华新。条风才应律，柏酒又浮杯。旧腊随宵尽，新年逐晓来。浮生苍狗变，暮景白驹催。自叹忧时客，初心寸寸灰。
郡斋度岁二首·其一
作者：戴良
朝代：明
体裁：五言律诗

失脚双溪路，今经两度春。不堪飞雪夜，还作望乡人。世事方如梦，生涯笑此身。惟应两蓬鬓，不负岁华新。
郡斋度岁二首·其二
作者：戴良
朝代：明
体裁：五言律诗

条风才应律，柏酒又浮杯。旧腊随宵尽，新年逐晓来。浮生苍狗变，暮景白驹催。自叹忧时客，初心寸寸灰。
鄮城逢故人
作者：戴良
朝代：明
体裁：五言律诗

一别无消息，谁知住此城。忽逢难面认，骤语各心惊。身世丹衷折，干戈白发生。凭君陈往事，相看重含情。
除夜客中
作者：戴良
朝代：明
体裁：五言律诗

岁月遽如许，蹉跎老却人。一年惟此夜，明日又逢春。湖海未归客，风尘多病身。感时浑不寐，灯火独相亲。
除夜客中二首
作者：戴良
朝代：明

忽忽岁欲暮，飘飘叹此生。孤舟游子恨，两地老妻情。数蹇频思卜，涂穷懒问程。遥知小儿女，犹自说升平。已就长涂往，堪怜暮景斜。一年惟此夜，千里更谁家。恋国心空赤，忧时发已华。此身如可乞，只合老烟霞。
除夜客中二首·其一
作者：戴良
朝代：明
体裁：五言律诗

忽忽岁欲暮，飘飘叹此生。孤舟游子恨，两地老妻情。数蹇频思卜，涂穷懒问程。遥知小儿女，犹自说升平。
除夜客中二首·其二
作者：戴良
朝代：明
体裁：五言律诗

已就长涂往，堪怜暮景斜。一年惟此夜，千里更谁家。恋国心空赤，忧时发已华。此身如可乞，只合老烟霞。
陪钟伯纪游溪南山
作者：戴良
朝代：明
体裁：古风

一春苦昏垫，今晨收宿霏。因忆谢公语，出游娱清辉。溪流深可厉，草露泫未晞。林木相映蔚，时禽递鸣悲。佛庐已高据，鸟道方仰窥。危峰枕楼阁，细竹拥阶基。窈窕趋南征，徘徊款东扉。倚阑眺悬瀑，企槛引松枝。地僻虑自澹，身閒意无违。此理谁识察，悟心惟朋知。
雉子班
作者：戴良
朝代：明
体裁：乐府曲辞

天地茫茫遂物情，雉子班兮在林坰，心怀耿介飞且鸣。扇绮翼，振锦膺。文章尽称丽，意气自多惊。宁判带箭死榛莽，不肯为裘奉圣明。韩信烹汉鼎，仲由醢卫庭。智勇难并立，贤愚每相倾。宜哉避世士，往同雉子逃其形。
雨后泊秀州城下忆僚友作
作者：戴良
朝代：明
体裁：古风

晨风变淑景，春霞启阴期。云根结翳翳，雨足散垂垂。鄙人独言迈，去棹不得维。路无行轮声，岸有荒楚滋。暮抵秀城下，夜泊河水湄。游鱼返深渚，啼鹃起重基。客涂玩物理，宁不恋所思。
题何监丞画山水歌
作者：戴良
朝代：明
体裁：古风

至正以来画山水，秘监何侯擅其美。帝御宣文数召见，抽毫几动天颜喜。有时诏许阅内储，名笔班班世所无。王吴李范已心识，馀者山堆皆手摹。海内画工亦无数，才似何侯岂多遇。权门贵戚虚左迎，往往高堂起烟雾。人间一笔不可得，门外车徒漫如织。叶君使还亲集送，乘兴始肯留真迹。于时在座总儒冠，王郑歌辞晚更妍。岂无片语道离恨，见侯之画笔尽捐。此画携归在乡县，万壑千岩眼中见。却忆都门送别时，回头瞥睹西山面。莫言短幅仅盈咫，远势固当论万里。既似山河月里明，复同衡霍牖中起。叶君眼力老愈光，爱之不减云锦章。年来行橐尽抛弃，惟将此纸什袭藏。何侯迁官定何处，有客披图正倾慕。北骑南辕傥相值，烦君为我致毫素，请侯一写沧洲趣。
题兰溪东峰亭
作者：戴良
朝代：明

昔余驻兰阴，颇得溪山趣。日上东峰亭，遥望水东注。别去曾几何？重来已迟暮。一时同游者，大半发垂素。亦或卧空坟，翳彼梅花树。因之念所思，倚阑聊四顾。安知游目时，翻是伤心处。咄兹露电身，谁似金石固？此生总满百，会合能几度。独有溪上山，年年只如故。
题兰芳斋
作者：戴良
朝代：明
体裁：古风

霭霭高斋暮，浮游此空林。不遣兰为友，孰可与同心。绿艳媲秋色，紫葩摇夕阴。芳意徒自负，幽期竟安寻。以之念身世，三叹援孤琴。猗猗不成操，岂谓无知音。
题出射图
作者：戴良
朝代：明
体裁：古风

玉门关南百草腓，玉门关北斗兵稀。边头无事马秋肥，将军出射沙尘瀰。一胡据鞍执大旗，翩然前导疾若飞。一胡引弰如附枝，一胡放箭箭不知。后有两胡蹙骑追，侧身拔镞恐镞遗。玉门关城迥且巍，一时士马何神奇。我来塞外按边陲，曾挥此马看君骑。为君取酒尽千卮，醉里争誇战胜归。到今已是十年期，画家所写是耶非，却忆当初亲见时。
题刘凝之骑牛图
作者：戴良
朝代：明
体裁：古风

日落未落西山前，谁家老翁牛背眠？短身曲局耸两肩，山花插帽帽为偏。左手拊牛右捉鞭，牛行不动稳若船。一童冲冷手握拳，迎风鼓势走欲先。荒郊幂幂草纤纤，云是匡庐古道边。匡庐山水好盘旋，此日刘公初挂冠。刘公作令天圣间，民物熙熙德化宣。世上浮荣直几钱，白发东归耕石田。当时出处亦偶然，乃留遗迹后人看。长安城中足豪贤，车骑骈罗气灼天。一朝变灭如云烟，姓字寥寥若个传，我观刘公差独贤。
题巽上人游息轩
作者：戴良
朝代：明
体裁：古风

名山郁岧峣，飞轩起弘敞。觉花堕槛明，忍草缘阶长。日落万壑冷，风振百泉响。扫庭驱虎出，倚阑延月上。云影共栖息，山光同偃仰。晚磬度筠清，夕窗含涧爽。偶造幽人境，获陪芳景赏。谈玄悟道言，观妙灭尘想。良游虽暂适，多累讵长往。所以俗中人，昏昏在天壤。
题平章公所藏天马图
作者：戴良
朝代：明
体裁：古风

君不见余吾水中天马出，赤鬣缟身朱两翼，割玉为鞍鞲不得。锦衣使者捷若飞，紫缰金勒看君骑，却忆拂林初献时。凤城五门平旦启，驰道行骄辔耳耳，路旁见者谁不喜？众中牵出朝未央，挥雾流沫满道香，毛带恩波眩目光。龙眠老子识马意，行过天闲重回视，白笔描成落人世。我公购之滦水滨，百金市画冀得真，奔霄追电何足云。从今吹笛大军起，料知一日行千里。
题打毬图
作者：戴良
朝代：明
体裁：古风

群胡击毬世未见，人马盘盘若风旋。场中一点走如飞，三人跃马争先驰。两人翻身惊且叹，前视后视回回转。平沙蹙踏黄入天，肯使苍鹰飞向前。身忘激射但狂走，未知毬落谁人手。君不见秦失其鹿人共逐，刘项雌雄几翻覆。
题永乐寺水竹居
作者：戴良
朝代：明
体裁：七言律诗

一上高楼恨有馀，登临事往竟成虚。已无阁老履絇迹，徒认匡公水竹居。佩玉声流池尽处，琅玕影动月来初。从今便结东林社，晓钵高擎老衲如。
题爱柏轩
作者：戴良
朝代：明
体裁：古风

瑟瑟凉野风，竦竦寒城木。风劲木亦然，受命一何独。岁物已沦伤，高标谁赏录。偶荷主人恩，开轩向城曲。老枝扶户吟，密叶停窗绿。遂忘孤生悲，行享后凋福。有客正迷方，振衣时踯躅。愿为柏上枝，托荫归君屋。
题盘隐轩
作者：戴良
朝代：明

曲蹊缭深碧，回涧澄遥清。谁知慈水上，亦有盘谷名。慕巢屏世喧，等李薄时荣。仿像中原路，迢遰太行行。轩居俨映蔚，甍栋歘峥嵘。暑槛停绿树，夕阶飘素英。一翁临暮齿，二？当弱龄。秫醑报初熟，瓢斝自同倾。厌厌简素展，寂寂尘事冥。窥鸟感归翼，观鱼悟潜形。既已惬时物，亦复谐友生。琴书许交错，辞翰俾纵横。老我记曾游，遥途阻重征。溪山寄幽梦，林堂留恨情。可随东浦月，流光到君庭。
题贞寿堂
作者：戴良
朝代：明
体裁：古风

吴门尽西垂，中有杨母堂。龙煤铺作榜，嘉名伟煌煌。亦既荣禄养，婆娑寿而康。问胡能致之，惟贞神所相。是行一不然，万事易乃常。不赓眉寿诗，却咏棘心章。
题陈敬初小丹丘
作者：戴良
朝代：明
体裁：古风

遥遥念乡县，晚志重仙灵。结搆避公馆，卧游资赤城。澜漫泉涌渠，合沓云翼棂。峭崿天末起，飞流户外清。山川隔旧赏，庭院畅新情。静有幽事悦，动无尘虑萦。何必践台岳，兹道可长生。
题顾氏长江图
作者：戴良
朝代：明

天下几人画山水，虎头子孙世莫比。何年写此《长江图》？多少江山归笔底。巴陵三峡天所开，远势似向岷峨来。洞庭潇湘仅毫末，楚客湘君安在哉！江上一朝风雨急，老我曾来踏舟立。鼓枻既闻潭畔吟，抱琴复听竹间泣。别来几日世已非，忽此披图忆曩时。早知避地多处所，肯逐红尘千里归。林下一夫巾屦似，亦有舟人与渔子。能添野老烟波里，便与同生复同死。
题高节书院
作者：戴良
朝代：明
体裁：七言律诗

万丈层厓置屋牢，子陵冢墓压灵鳌。绕庭云气皆山雨，满壑风声是海涛。隐德昔烦天使下，祠光今并客星高。回头却忆当年事，几度舂陵鬼夜号。
饮酒
作者：戴良
朝代：明
体裁：古风

在昔童丱时，得年辄自喜。谓当羽翮成，青冥将立致。去去曾几何，已觉非初意。每思前日事，翻恨莫重遇。盛衰迭相寻，壮极老会至。曩也叹时迟，今焉惜年逝？人生已如此，有酒且须醉。
骆郑二君子见访赋绝句
作者：戴良
朝代：明

客路谁为骨肉亲，两君邂逅结比邻。相交自可到头白，世乱还家有几人。白首相逢能几回，羡君仍作等閒来。明年此日知何处，且向空庭嗅落梅。
骆郑二君子见访赋绝句·其一
作者：戴良
朝代：明
体裁：七言绝句

客路谁为骨肉亲，两君邂逅结比邻。相交自可到头白，世乱还家有几人。
骆郑二君子见访赋绝句·其三
作者：戴良
朝代：明
体裁：七言绝句

白首相逢能几回，羡君仍作等閒来。明年此日知何处，且向空庭嗅落梅。
骆郑二君子见访赋绝句二首
作者：戴良
朝代：明

欲具盘餐饷故知，村荒市远只随宜。家人不解艰虞事，犹想客来如旧时。两袖龙钟双泪垂，故园几度入愁眉。相过莫说未归事，一段伤情只自知。
骆郑二君子见访赋绝句二首·其一
作者：戴良
朝代：明
体裁：七言绝句

欲具盘餐饷故知，村荒市远只随宜。家人不解艰虞事，犹想客来如旧时。
骆郑二君子见访赋绝句二首·其二
作者：戴良
朝代：明
体裁：七言绝句

两袖龙钟双泪垂，故园几度入愁眉。相过莫说未归事，一段伤情只自知。
鸿雁生塞北行
作者：戴良
朝代：明
体裁：古风

鸿雁何从来，千里度江湘。当春既北飞，涉秋复南翔。岂不念乡塞，所至逐炎凉。客子别家久，遥遥征路长。朝游齐鲁国，暮行吴越乡。何思拔泰茅，惟忧系否桑。壮心移岁华，徂貌委年霜。蓬飞绕本根，蕖落恋旧房。此邦虽乐土，故乡焉可忘。
黑水洋
作者：戴良
朝代：明
体裁：七言律诗

涉海才经五日期，深洋一望黑淋漓。波摇月夜人先见，船过雨天龙未知。险胜吕梁漂鹢处，悲同巫峡泣猿时。平生一段乘桴意，莫为微躯到此疑。
龟毛庐
作者：戴良
朝代：明
体裁：古风

倦游去朝市，委怀在田园。既悟执戟疲，益知荷蓧贤。夙晨饭牛出，夕曛负耒还。春作固云力，秋敛未盈廛。求赢岂其愿，拙业乃所安。不见龟上毛，成毡亦良难。
别茂屿得松字
作者：戴良才
朝代：明
体裁：五言律诗

家故空山里，看山意正浓。若为辞尔去，又与世人逢。行处无芳草，帆前失数峰。定知今夜梦，独自倚孤松。